open-index/open-wikipedia-markdown huggingface dataset:
মতিবাই কাপাডিয়া

**মতিবাই ৰুস্তমজী কাপাডি‍য়া** () এল আৰ চি পি এফ আৰ চি এছ (১৮৬৭–১৯৩০) হ'ল এগৰাকী ভাৰতীয় চিকিৎসক যিয়ে ভাৰতত পুৰুষৰ সৈতে প্ৰশিক্ষণ লোৱা পশ্চিমীয়া চিকিৎসা বিজ্ঞানৰ প্ৰথমগৰাকী ভাৰতীয় মহিলা চিকিৎসক হিচাপে কৃতিত্ব লাভ কৰে। ১৮৮৪ চনত মুম্বাইৰ গ্ৰাণ্ট মেডিকেল কলেজত নামভৰ্তি কৰে আৰু তাৰ পৰাই স্নাতক ডিগ্ৰী লাভ কৰে। ৰয়েল কলেজ অৱ ফিজিচিয়ানছৰ অনুজ্ঞাপত্ৰ লাভ কৰাৰ পিছত তেওঁক আহমেদাবাদ মহিলাৰ ভিক্টোৰিয়া জুবিলি চিকিৎসালয়ৰ মুৰব্বী হিচাপে নিযুক্তি দিয়া হৈছিল। ১৮৯১ চনত তেওঁ এফ. আৰ. চি. এছ.-ত যোগ্যতা অৰ্জন কৰে।

১৯১১ চনত পঞ্চম জৰ্জ আৰু মেৰীৰ ৰাজ অভিষেকৰ পিছত ১৯১১ চনৰ দিল্লী দৰবাৰ সন্মানত কাপাডিয়াই কাইছাৰ-ই-হিন্দ পদক লাভ কৰে।

## প্ৰাৰম্ভিক জীৱন আৰু শিক্ষা
right|thumb|200x200px|অ'ল্ড গ্ৰাণ্ট মেডিকেল কলেজ ভৱন, ১৮৬০
১৮৬৭ চনত মুম্বাই, তেতিয়াৰ বোম্বাইত এটা ধনী পাৰ্চী পৰিয়ালত জন্মগ্ৰহণ কৰিছিল মতিবাই কাপাডিয়াৰ। ১৮৮৪ চনত তেওঁৰ চিনাকি কেইবাজনো লোকৰ বিৰোধিতা সত্ত্বেও কাপাডি‍য়াই ডাফেৰিন ফাণ্ডৰ জৰিয়তে মুম্বাইৰ গ্ৰাণ্ট মেডিকেল কলেজত নামভৰ্তি লাভ কৰে। তাত তেওঁৰ দেউতাকে তেওঁক পুৰুষৰ সৈতে পঢ়িবলৈ অনুমতি দিছিল। তেওঁ ১৮৮৭ চনত স্নাতক ডিগ্ৰী লাভ কৰাৰ পিছত এবছৰ কামা হাস্পতালত কাম কৰে। ১৮৮৮ চনত ইংলেণ্ডলৈ গৈ ৰাটনবাই মালাবাৰীৰ সৈতে এল.আৰ.চি.পি লাভ কৰে।

## কেৰিয়াৰ
thumb|ডাঃ মতিবাই ৰুস্তমজী কাপাডিয়া ৰাজহুৱা প্ৰেক্ষাগৃহ (২১ ফেব্ৰুৱাৰী ১৯২৮)
১৮৮৯ চনত ব্ৰিটেইনৰ পৰা উভতি অহাৰ পিছত উদ্যোগপতি ৰাঞ্চোদলাল ছোটালালে তেতিয়াৰ ব'ম্বে প্ৰেচিডেন্সিত কপাডিয়াক তেওঁৰ নতুনকৈ স্থাপিত ভিক্টোৰিয়া জুবিলি চিকিৎসালয় আৰু গুজৰাট আহমেদাবাদৰ ইয়াৰ ঔষধালয়ৰ দায়িত্বত নিযুক্ত কৰে। তাত তেওঁ এগৰাকী প্ৰখ্যাত মহিলা চিকিৎসক আছিল, যিয়ে ভাল কাম কৰিছিল আৰু ৩৬ বছৰ ধৰি সেই পদত আছিল। ১৮৯১ চনত তেওঁ এফ.আৰ.চি.এছ.-ত যোগ্যতা অৰ্জন কৰে। আহমেদাবাদত তেওঁ কালুপুৰ আৰু খাদিয়াৰ মাজৰ কোনোবা এটা ৰাস্তাত বাস কৰিছিল। ১৮৯৭ চনত ৰাণী ভিক্টোৰিয়াৰ হীৰক জয়ন্তীৰ প্ৰস্তুতিৰ বাবে ইংৰাজী ভাষণৰ খচৰা প্ৰদান কৰিবলৈ আহমেদাবাদৰ লেডিজ ক্লাৱক প্ৰতিনিধিত্ব কৰিবলৈ তেওঁক নিৰ্বাচিত কৰা হৈছিল।

কপাডিয়াই পাছত ব্ৰিটেইনলৈ ঘূৰি গৈছিল, তাৰ পাছত ১৯২১ চনত এছ.এছ.দেৱনহত ভাৰতলৈ উভতি আহিছিল। কানাডিয়ান শিক্ষাবিদ জেৰাল্ডিন ফ'ৰ্বছৰ মতে, চিকিৎসালয়ৰ সহায়কসকলে ব'ম্বেৰ চিকিৎসকসকলৰ দ্বাৰা সেই ক্ষেত্ৰত প্ৰশিক্ষণ লোৱাৰ ফলস্বৰূপে বংগত পশ্চিমীয়া ঔষধৰ সম্প্ৰসাৰণ ঘটিছিল, য'ত কপাডিয়াও আছিল।

## মৃত্যু আৰু উত্তৰাধিকাৰ
১৯১১ চনৰ ১২ ডিচেম্বৰত পঞ্চম জৰ্জ আৰু মেৰীৰ ৰাজ অভিষেকৰ পিছত ১৯১১ চনৰ দিল্লী দৰবাৰ সন্মানত কাপাডিয়াই কাইছাৰ-ই-হিন্দ পদক লাভ কৰে। ১৯৩০ চনত কপাডিয়াৰ মৃত্যু হয়। তেওঁক ভাৰতত পুৰুষৰ সৈতে প্ৰশিক্ষণ লোৱা পশ্চিমীয়া চিকিৎসা বিজ্ঞানৰ প্ৰথমগৰাকী ভাৰতীয় মহিলা চিকিৎসক হোৱাৰ কৃতিত্ব দিয়া হয়। ইতিহাসবিদ মাক্ৰন্দ মেহতাই কাপাডি‍য়াক গুজৰাটৰ উল্লেখযোগ্য প্ৰভাৱশালী ব্যক্তিত্বৰ কৃতিত্ব দিয়ে। লেখিকা কবিতা ৰাৱে কাপাডি‍য়াক যথেষ্ট উল্লেখযোগ্য বুলি গণ্য কৰিছিল যাৰ বাবে তেওঁৰ লেডী ডাক্তৰছ নামৰ গ্ৰন্থখনত অন্তৰ্ভুক্ত কৰা হৈছিল যদিও তেওঁৰ বিষয়ত পৰ্যাপ্ত আৰ্কাইভ সামগ্ৰী বিচাৰি উলিয়াব নোৱাৰাৰ বাবে তেওঁক বাদ দিছিল।

## টোকা

## তথ্যসূত্ৰ

শ্ৰেণী:ভাৰতীয় নাৰী
শ্ৰেণী:চিকিৎসাবিদ
মধুমিতা সৰকাৰ

**মধুমিতা সৰকাৰ** (ইংৰাজী: Madhumita Sarkar; জন্ম: ২৬ অক্টোবৰ ১৯৯৪) এগৰাকী ভাৰতীয় বঙালী অভিনেত্ৰী। তেওঁ *বোঝেনা সে বোঝেনা* ধাৰাবাহিকত পাখি ঘোষ আৰু *কুসুম দোলা ধাৰাবাহিকত* ডক্তৰ ইমন মুখাৰ্জীৰ মুখ্য চৰিত্ৰত অভিনয় কৰি পৰিচিত হয়।

## কেৰিয়াৰ

তেওঁ যাদৱপুৰ বিশ্ববিদ্যালয়ৰ পৰা দৰ্শন বিষয়ত সন্মানসহ স্নাতক ডিগ্ৰী লাভ কৰে৷ তেওঁ প্ৰধানকৈ টেলিভিছন ধাৰাবাহিক *বোঝেনা সে ব'ঝেনা*ত "পাখি", *কেয়াৰ কাৰি না*ত "জুনি" আৰু *কুসুম দোলা*ত "ইমন"ৰ চৰিত্ৰত অভিনয় কৰি পৰিচিত হয়। ইয়াৰ উপৰিও তেওঁ মডেলিঙো কৰিছে।

## ব্যক্তিগত জীৱন

২০১৫ চনৰ জুলাই মাহত তেওঁ পৰিচালক, প্ৰযোজক, অভিনেতা সৌৰভ চক্ৰৱৰ্তীৰ সৈতে বিবাহপাশত আবদ্ধ হয়। ২০১৯ চনত তেওঁলোকৰ বিবাহ বিচ্ছেদ হয়।

## পুৰস্কাৰ

*ষ্টাৰ জলসা পৰিবাৰ এৱাৰ্ড ২০১৫ 
*ষ্টাৰ জলসা পৰিবাৰ এৱাৰ্ড ২০১৬

## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় টেলিভিছন অভিনেত্ৰী
শ্ৰেণী:বঙালী চলচ্চিত্ৰৰ অভিনেত্ৰী
শ্ৰেণী:ভাৰতীয় চলচ্চিত্ৰ অভিনেত্ৰী
নয়না গাংগুলী

**নয়না গাংগুলী** এগৰাকী ভাৰতীয় বাঙালী অভিনেত্ৰী। তেওঁ *[[মেৰী বেটী ছানী লিয়নি বননা চাহতী হ্যায়]]* (২০১৭) আৰু *চাৰিত্ৰহীন (হইচই-ৰ ৱেবছিৰিজ)* (২০১৮)ৰ বাবে পৰিচিত।

#### ফিল্মগ্ৰাফী

## বাহ্যিক সংযোগ

* 
* 

## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:অভিনেত্ৰী
শ্ৰেণী:বঙালী চলচ্চিত্ৰৰ অভিনেত্ৰী
শ্ৰেণী:ভাৰতীয় চলচ্চিত্ৰ অভিনেত্ৰী
শ্ৰেণী:ভাৰতীয় অভিনেত্ৰী
শ্ৰেণী:ভাৰতীয় অভিনেত্ৰী
তনয়া দুবাছ

**তনয়া দুবাছ** ( জন্ম ১৪ ছেপ্টেম্বৰ ১৯৬৮) এগৰাকী ভাৰতীয় ব্যৱসায়ী, আৰু গড্ৰেজ গ্ৰুপৰ কাৰ্যবাহী সঞ্চালিকা আৰু মুখ্য ব্ৰেণ্ড বিষয়া, আৰু ২০০৮ চনত ৰিব্ৰেণ্ডিং কচৰৎ গড্ৰেজ মাষ্টাৰব্ৰেণ্ড ষ্ট্ৰেটেজিৰ দায়িত্ব লোৱাৰ বাবে পৰিচিত। তেওঁ গড্ৰেজ ইণ্ডাষ্ট্ৰীজ লিমিটেড, গড্ৰেজ কনজিউমাৰ প্ৰডাক্টছ লিমিটেড আৰু গড্ৰেজ এগ্ৰ'ভেট লিমিটেডৰ ব'ৰ্ডত আছে। ভাৰতীয় মহিলা বেংকৰ ব’ৰ্ড মেম্বাৰ আৰু ব্ৰাউন ইউনিভাৰ্চিটিৰ ট্ৰাষ্টী আছিল। তেওঁ উদ্যোগপতি আদি গোড্ৰেজৰ জ্যেষ্ঠ কন্যা।

## শিক্ষা
দুবাছে দ্য কেথেড্ৰেল এণ্ড জন কনন স্কুলত পঢ়িছিল, আৰু এ.বি. (com laude) আমেৰিকাৰ ব্ৰাউন বিশ্ববিদ্যালয়ৰ পৰা অৰ্থনীতি আৰু ৰাজনীতি বিজ্ঞানত স্নাতক ডিগ্ৰী লাভ কৰে আৰু হাৰ্ভাৰ্ড বিজনেছ স্কুলৰ প্ৰাক্তন ছাত্ৰী।

## কেৰিয়াৰ
তনয়া দুবাছ গদ্ৰেজ ইণ্ডাস্ট্ৰিজ লিমিটেডৰ কাৰ্যবাহী পৰিচালক আৰু মুখ্য ব্ৰেণ্ড অধিকাৰী হিচাপে দায়িত্ব পালন কৰি আছে। তেওঁ গদ্ৰেজ গ্ৰুপৰ ব্ৰেণ্ডিং আৰু যোগাযোগ ব্যৱস্থাপনা, বিশেষকৈ গদ্ৰেজ মাস্টাৰব্ৰেণ্ডৰ দিশসমূহ নিৰ্দেশনা দিয়ে। তেওঁ গদ্ৰেজ ৰিম'ট ছাৰ্ভিচেছ লিমিটেড আৰু এনছেম্বল হ’ল্ডিংছ & ফাইনেন্স লিমিটেডৰ পৰিচালক। লগতে, তেওঁ গদ্ৰেজ ইণ্ডাস্ট্ৰিজ লিমিটেড, গদ্ৰেজ কঞ্জিউমাৰ প্ৰডাক্টছ লিমিটেড, গদ্ৰেজ এগ্ৰোভেট লিমিটেড, আৰু গদ্ৰেজ ফাইনেন্স লিমিটেডৰো পৰিচালনা পৰ্ষদ সদস্য।

## অন্যান্য ব’ৰ্ড আৰু কমিটী
তনয়া ২০১২ চনৰ পৰা ২০১৮ চনৰ ভিতৰত ব্ৰাউন বিশ্ববিদ্যালয়ৰ ট্ৰাষ্টী আছিল। ব্ৰাউন ইণ্ডিয়া এডভাইজাৰী কাউন্সিলৰ সদস্য[8] আৰু ৱাটছন ইনষ্টিটিউটৰ তত্বাৱধায়ক মণ্ডলীৰ সদস্য। দুবাছে ২০১৩ চনৰ নৱেম্বৰৰ পৰা ২০১৫ চনৰ মে' মাহৰ ভিতৰত ভাৰতীয় মহিলা বেংকৰ ব'ৰ্ডৰ সদস্য আছিল। তেওঁ কাষ্টমাৰ ভেল্যু ফাউণ্ডেশ্যন, এআইইএছইচি ইণ্ডিয়া আৰু ইণ্ডিয়া@৭৫ৰ ব'ৰ্ডত আছে।
ব্ৰিটানিয়া,
এস্কৰ্টছ আৰু গ' এয়াৰলাইন্সৰ ব'ৰ্ডতো তেওঁ আছে। Escorts, and Go Airlines.

## স্বীকৃতি
২০০৭ চনত বিশ্ব অৰ্থনৈতিক মঞ্চই তেওঁক যুৱ গ্ল'বেল লিডাৰ হিচাপে স্বীকৃতি দিয়ে।২০১০ চনৰ ইণ্ডিয়া টুডে কনক্লেভত দুবাছে বাস্তৱ আৰু আদৰ্শবাদৰ মাজৰ সংঘাতৰ বিষয়ে কয়।

## ব্যক্তিগত জীৱন
তনয়া, মাতৃ আদি আৰু পিতৃ পাৰ্মেশ্বৰ গোদ্ৰেজৰ প্ৰথম সন্তান। তেওঁৰ দুজন সৰু ভাই-ভনী আছে, এগৰাকী ভগ্নী নিছাবা গড্ৰেজ, যি গড্ৰেজ কনজিউমাৰ প্ৰডাক্টৰ অধ্যক্ষ আৰু এজন ভাতৃ পিৰোজছা আদি গড্ৰেজ, যিয়ে ব্যৱসায়িক সাম্ৰাজ্যৰ ৰিয়েল এষ্টেট শাখা গড্ৰেজ প্ৰপাৰ্টিজৰ মুৰব্বী। ১৯৯৭ চনত তেওঁ এজন উদ্যোগপতি অৰবিন্দ দৰব দুবাছৰ সৈতে বিবাহপাশত আবদ্ধ হয়। তেওঁলোকৰ দুই পুত্ৰ আৰিয়ান আৰু আজাৰৰ সৈতে মুম্বাইত থাকে।

## তথ্য সূত্ৰ
শন্মুখ প্ৰিয়া

**শন্মুখ প্ৰিয়া** (ইংৰাজী : Shanmukha Priya ; জন্ম: ২ নৱেম্বৰ ২০০২) এগৰাকী ভাৰতীয় গায়িকা, যিয়ে কৰ্ণাটকী সংগীত, জাজ, ৰক, পপ আৰু য়োডেলিঙৰ বিশেষজ্ঞ। তেওঁ *পদুথা থিয়াগা এছ ৬* (২০১৩), *ছা ৰে গা মা পা ল’ইল চেম্পছ ২০১৭* (২০১৭) আৰু *ইণ্ডিয়ান আইডল ১২* (২০২০–২১)কে ধৰি বহুতো জনপ্ৰিয় ৰিয়েলিটি টেলিভিছন শ্ব’ত গীত গাইছে।

## প্ৰাৰম্ভিক জীৱন আৰু কেৰিয়াৰ

শন্মুখ প্ৰিয়াৰ জন্ম হয় ভাৰতৰ বিশাখাপট্টনমৰ এটা তেলুগু-ভাষী পৰিয়ালত। মাতৃ ৰত্নমালা এগৰাকী সংগীত শিক্ষয়িত্ৰী আৰু পিতৃ শ্ৰীনিবাস কুমাৰ বীনা, ভায়লিন, গীটাৰ, মেণ্ডোলিন আৰু কিবৰ্ডৰ বাদ্যযন্ত্ৰবাদক। *[[দ্য হিন্দু|দ্য হিন্দুই]]* প্ৰকাশ কৰা অনুসৰি যেতিয়া তেওঁৰ বয়স তিনি বছৰ আছিল তেতিয়া তেওঁৰ দেউতাকে প্ৰথমবাৰৰ বাবে এলাৰ্ম ঘড়ীত বজোৱা সুৰত তেওঁ গুণগুণনি শুনিছিল। নিমিষতে বীনাখন উলিয়াই তেওঁক টোকা আৰু ছন্দবোৰ দিলে। তেওঁ কণ্ঠই ভাল প্ৰদৰ্শন কৰিছিল আৰু তাৰ পিছত কাৰ্নাটিক সংগীতৰ প্ৰশিক্ষণ আৰম্ভ কৰিছিল।

৬ বছৰ বয়সত ২০০৮ চনত জি তেলেগুত টিভি শ্ব' *ছা ৰে গা মা পা ল'ইল চেম্পছ ২০০৮ৰ* জৰিয়তে ৰিয়েলিটি গায়নত তেওঁৰ অভিষেক ঘটে। তেওঁৰ পৰৱৰ্তী অনুষ্ঠান *Padutha Theeyaga ,* যিটো এছ পি বালাসুব্ৰহ্মণ্যমৰ দ্বাৰা বিচাৰক আছিল, আৰু সেয়া আছিল তেওঁৰ ডাঙৰ অগ্ৰগতি। টেলিভিছনত পোৱা সফলতাৰ পিছত তেওঁ এগৰাকী প্লেবেক গায়িকা হয় আৰু ২০১০ চনৰ তেলেগু ছবি *তেজামৰ* বাবে এটা গীত ৰেকৰ্ডিং কৰে।

পিছত টেলিভিছনৰ পাঁচটা গীতৰ অনুষ্ঠানত অংশগ্ৰহণ কৰে, ইয়াৰে দুটা তেলেগু, দুটা হিন্দী আৰু এটা তামিল। *ইণ্ডিয়ান আইডল ১২* ত তেওঁৰ প্ৰদৰ্শনে তেওঁক বহুলভাৱে জনপ্ৰিয় কৰি তুলিছিল। জাজ শৈলীৰ গীত প্ৰদৰ্শন কৰাৰ পিছত চলচ্চিত্ৰ *জানে তু*ৰ গান "জানে তু মেৰা কন্যা হ্যায়" গাইছিল। শ্ব’ এটাত *য়া জানে না* (২০০৮) গোৱাৰ পিছত এ আৰ ৰহমানে তেওঁক প্ৰশংসা কৰিছিল আৰু তেওঁক পৰৱৰ্তী ‘জাজ ষ্টাৰ অৱ ইণ্ডিয়া’ বুলি অভিহিত কৰিছিল। ইয়াৰ বিপৰীতে তেওঁৰ য়োডেলিং -শৈলীৰ গীতক প্ৰায়ে দৰ্শকে সমালোচনা আৰু ট্ৰ’ল কৰে। এই সমালোচনা হয় বেছিভাগেই *ইণ্ডিয়ান আইডল ১২ ৰ* বিভিন্ন গীত গোৱাৰ নিজৰ শৈলীৰ বাবে।

লগতে তেওঁ এজনী মেধাৱী ছাত্ৰী। তেওঁ দ্বাদশ বৰ্ড পৰীক্ষাত ৯.৭ জিপিএ লাভ কৰি বৰ্তমান গণিতত বিএছচি কৰি আছে।

## টেলিভিছনৰ অনুষ্ঠান

## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:গায়িকা
শ্ৰেণী:অন্ধ্ৰপ্ৰদেশৰ ব্যক্তি
শ্ৰেণী:তেলেগু ব্যক্তি
মিছ কমলা

**মিছ কমলা** ()  ১৯৩৬ চনৰ ভাৰতীয় তামিল ভাষাৰ এখন ছবি, যিখন 
টি পি ৰাজলক্ষ্মীয়ে ৰচনা আৰু পৰিচালিনা কৰিছে। ৰাজলক্ষ্মীৰেই কমলাৱল্লী নামৰ উপন্যাসৰ আধাৰত ছবিখন নিৰ্মাণ কৰা হৈছে। ইয়াত ৰাজলক্ষ্মীৰ সৈতে টি ভি সুন্দৰম, "বেটলিং" চি এছ ডি সিং, ভি এছ মণি, টি পি ৰাজাগোপাল আৰু "ষ্টাণ্ট" ৰাজুৱে অভিনয় কৰিছে। মিছ কমলা এগৰাকী মহিলা চলচ্চিত্ৰ পৰিচালকৰ দ্বাৰা পৰিচালিত প্ৰথম তামিল পূৰ্ণদৈৰ্ঘ্য ছবি আছিল। এই ছবিখনে ৰাজলক্ষ্মীক দক্ষিণ ভাৰতৰ প্ৰথমগৰাকী আৰু ভাৰত দ্বিতীয় মহিলা পৰিচালকৰ খিতাপ দিছিল। তেওঁ ছবিখনৰ প্ৰযোজনা আৰু পৰিচালনাৰ উপৰিও ছবিখনৰ ৰচনা, সংগীত আৰু সম্পাদনাও কৰে। ছবিখনৰ কোনো প্ৰিন্ট বাচি থকা বুলি জনা নাযায়, যাৰ বাবে ই এখন হেৰাই যোৱা ছবি হৈ পৰিছে।
## নিৰ্মাণ
১৯৩০ দশকৰ সময়ছোৱাত তামিল চলচ্চিত্ৰৰ এগৰাকী আগশাৰীৰ অভিনেত্ৰী ৰাজালক্ষ্মীয়ে ছবিখনৰ প্ৰযোজনা আৰু পৰিচালনা কৰিছিল। ৰাজলক্ষ্মীয়ে নিজেই ৰচনা কৰা কমলাৱল্লী নামৰ উপন্যাসখনৰ আধাৰত ছবিখন নিৰ্মাণ কৰা হৈছিল; আৰু ই আছিল তেওঁৰ প্ৰথম উপন্যাস। প্ৰথমবাৰৰ বাবে সামাজিক উপন্যাসৰ আধাৰত এখন তামিল ছবি নিৰ্মাণ কৰা হৈছিল। চিত্ৰনাট্য আৰু পৰিচালনাৰ উপৰিও তেওঁ সংগীতৰ ৰচনা আৰু ছবিখনৰ সম্পাদনাও কৰিছিল। ছবিখন পৰিচালনা কৰি ৰাজলক্ষ্মী দক্ষিণ ভাৰতৰ প্ৰথম আৰু ১৯২৬ চনত বুলবুল-ই-পৰিষ্টান নিৰ্মাণ কৰা ফাতিমা বেগমৰ পিছত সমগ্ৰ ভাৰতৰ ভিতৰত দ্বিতীয় মহিলা পৰিচালক।

ৰাজলক্ষ্মীয়ে মিছ কমলাৰ ভূমিকাত শিৰোনাম চৰিত্ৰত অভিনয় কৰিছিল। ভি এছ মণি আৰু টি ভি সুন্দৰমৰ দৰে বিশিষ্ট অভিনেতাই সহযোগী অভিনেতাৰ ভূমিকা পালন কৰিছিল। ৰাজলক্ষ্মীয়ে এটা ষ্টাণ্ট ছিকুৱেন্সৰ দৃশ্য দেখুৱাইছিল, য’ত নয়িকাক ভাড়াতীয়া গুণ্ডাৰ দলে অপহৰণ কৰি লৈ যায়। এই বিশেষ দৃশ্যটোৰ বাবে সেই সময়ৰ দুজন "সুপৰিচিত" ষ্টাণ্ট আৰ্টিষ্ট "বেটলিং" চি এছ ডি সিং আৰু "ষ্টাণ্ট" ৰাজুক নিযুক্তি দিয়া হৈছিল। যি সময়ত ৰেডিঅ' এটা চিনাকি গণমাধ্যম হৈ উঠা নাছিল, সেই সময়তে ছবিখনত এনে এটা দৃশ্য আছিল, য'ত ৰেডিঅ'ৰ জৰিয়তে গীত শুনিছে।

## তথ্য সংগ্ৰহ

## গ্ৰন্থপঞ্জী
* 
## বাহ্যিক সংযোগ
* 
 শ্ৰেণী:তামিল চলচ্চিত্ৰ
শ্ৰেণী:১৯৩৬ বৰ্ষৰ চলচ্চিত্ৰ
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
উষা কল্যাণম

**উষা কল্যাণম** ()  ১৯৩৬ চনৰ কে সুব্ৰমণিয়ামৰ পৰিচালনাত নিৰ্মিত এখন তামিল ভাষাৰ ছবি। ছবিখনৰ মুখ্য চৰিত্ৰত অভিনয় কৰিছিল এছ ডি চুবুলক্ষ্মী, চি ভি ভি পান্থুলু আৰু জি পট্টু আয়াৰে। সেই সময়ৰ প্ৰথাৰ দৰেই এই ছবিখনৰ লগতে *কিজাট্টু মাপিল্লাই* নামৰ আন এখন ছবিও প্ৰদৰ্শিত হৈছিল। এই চুটি ছবিখনত এন.এছ.কৃষ্ণন আৰু টি.এ. মথুৰামে অভিনয় কৰা হৈছিল।

তামিল চলচ্চিত্ৰ নিৰ্মাণৰ প্ৰাৰম্ভিক পথ প্ৰদৰ্শকসকলৰ ভিতৰত অন্যতম মাদুৰাইৰ মুৰুগান টকীজে এই ছবিখনৰ প্ৰযোজনা কৰিছিল। এই কোম্পানীটোৰ মালিক আছিল মহানগৰীৰ সূতাৰ ব্যৱসায়ীসকল। কলিকতাৰ ইষ্ট ইণ্ডিয়া ফিল্ম ষ্টুডিঅ’ত শ্বুটিং কৰা এই ছবিখনৰ পৰিচালনা কৰিছিল দক্ষিণ ভাৰতৰ প্ৰাৰম্ভিক যুগৰ চলচ্চিত্ৰৰ অন্যতম পথ প্ৰদৰ্শক কে. সুব্ৰমনিয়াম। তেওঁক সহায় কৰিছিল তেওঁৰ খুৰাক চি ভি ভি আয়াৰে, যাক ছবিখনৰ সহকাৰী পৰিচালক হিচাপে কৃতিত্ব দিয়া হৈছিল।
## প্লট
ছবিখন কৃষ্ণৰ নাতি অনিৰুদ্ধৰ হিন্দু পৌৰাণিক কাহিনীৰ আধাৰত নিৰ্মিত। অনিৰুদ্ধ আৰু অসুৰ বকাসুৰৰ কন্যা উষা, ইজনে সিজনৰ প্ৰেমত পৰে। বকাসুৰে তেওঁলোকৰ প্ৰেমত সন্মতি নিদি অনিৰুদ্ধক কাৰাগাৰত ভৰাই থয়। অনিৰুদ্ধক কৃষ্ণই ৰক্ষা কৰে, যিয়ে বকাসুৰক পৰাস্ত কৰি অনিৰুদ্ধক মুক্ত কৰে। বকাসুৰে অৱশেষত কৃষ্ণৰ লগত বুজাবুজি কৰে আৰু জীয়েকক অনিৰুদ্ধৰ সৈতে বিয়া দিয়ে।
## তথ্য সংগ্ৰহ

শ্ৰেণী:তামিল চলচ্চিত্ৰ
শ্ৰেণী:১৯৩৬ বৰ্ষৰ চলচ্চিত্ৰ
শ্ৰেণী:ভাৰতীয় লোককথাৰ আধাৰত নিৰ্মিত ছবি
চুলাজ্জা ফিৰোদিয়া মটৱানী

**চুলাজ্জা ফিৰোদিয়া মটৱানী** ( ; জন্ম: ২৬ আগষ্ট ১৯৭০) এগৰাকী ভাৰতীয় উদ্যোগী। বৰ্তমান কাইনেটিক ইঞ্জিনিয়াৰিং লিমিটেডৰ ভাইচ চেয়াৰপাৰ্চন আৰু কাইনেটিক গ্ৰীণ এনাৰ্জি এণ্ড পাৱাৰ ছলিউচনছ লিমিটেডৰ প্ৰতিষ্ঠাপক আৰু মুখ্য কাৰ্যবাহী বিষয়া।

কাইনেটিক গ্ৰুপ মল্লিকা শ্ৰীনিবাসনৰ নেতৃত্বত উল্লেখনীয় প্ৰসাৰ লাভ কৰিছিল। তেওঁৰ কাৰ্যকালত মপেড, স্কুটাৰৰ পৰা আৰম্ভ কৰি মটৰ চাইকেললৈকে দুচকীয়া বাহনৰ ৰেঞ্জ আগবঢ়াইছিল। শেহতীয়াকৈ তেওঁ গোটটোৰ পুনৰ্গঠন কৰি গোটৰ কাৰ্য্যকলাপক অটোমোটিভ ব্যৱস্থা আৰু সেউজ শক্তিলৈ সম্প্ৰসাৰণ কৰিছে। আটাইতকৈ উল্লেখযোগ্য যে তেওঁ কাইনেটিক গ্ৰীণ এনাৰ্জি এণ্ড পাৱাৰ ছলিউচনছ নামৰ এটা কোম্পানী প্ৰতিষ্ঠা কৰিছে য’ত বিদ্যুৎ-চালিত অ’ট’, বাগী আৰু সৰু সৰু ইলেক্ট্ৰিক টেক্সি মুকলি কৰাৰ লক্ষ্য লৈছে।

## প্ৰাৰম্ভিক জীৱন
১৯৭০ চনৰ ২৬ আগষ্টত জন্মগ্ৰহণ কৰা চুলাজ্জাই ১৯৯০ চনত পুনে বিশ্ববিদ্যালয়ৰ বৃহন মহাৰাষ্ট্ৰ কলেজ অৱ কমাৰ্চৰ পৰা বাণিজ্য শাখাত স্নাতক ডিগ্ৰী লাভ কৰে। পিটচবাৰ্গৰ কাৰ্নেগী মেলন বিশ্ববিদ্যালয়ৰ পৰা এম বি এ ডিগ্ৰীধাৰী। তেখেত কাইনেটিক ইঞ্জিনিয়াৰিঙৰ প্ৰতিষ্ঠাপক এইচ কে ফিৰোডিয়াৰ নাতিনী আৰু অৰুণ ফিৰোডিয়া গ্ৰুপৰ প্ৰতিষ্ঠাপক আৰু বৰ্তমানৰ অধ্যক্ষ অৰুণ ফিৰোডিয়াৰ কন্যা (ড° অভয় ফিৰোডিয়া গ্ৰুপ - ফৰ্চ মটৰ্ছ, জয়া হিন্দ ইণ্ডাষ্ট্ৰীজৰ সৈতে জড়িত নহয়) ৷ অত্যন্ত মেধাৱী চুলাজ্জাই পঢ়া-শুনাত প্ৰতিটো পৰীক্ষাতে  ৰেংক হোল্ডাৰ হৈ আহিছে। এছ এছ চি পৰীক্ষাত শীৰ্ষস্থান দখলৰ তালিকাত তেওঁৰ নাম আছিল আৰু এইচ এছ চি পৰীক্ষাত তেওঁ ৰাজ্যৰ ভিতৰতে শীৰ্ষস্থান দখল কৰিছিল। তেওঁ পুনেৰ যুৱ পৰিচালিত সংস্থা এআইইএছইচিৰ উপ-সভানেত্ৰী হৈ আছিল আৰু বৰ্তমান তেওঁ ব'ৰ্ডৰ উপদেষ্টা।

## ব্যক্তিগত জীৱন
চুলাজ্জাই মনীষ মটৱানীৰ সৈতে বিবাহ হয়। তেওঁ ১৯ বছৰীয়া পুত্ৰ সিদ্ধান্তৰ মাতৃ। চুলাজ্জা ফিটনেছ অনুৰাগী আৰু মাৰাথন দৌৰবিদ। ক্ৰীড়াৰ ক্ষেত্ৰত বিশেষকৈ বেডমিণ্টনৰ প্ৰতি উৎসাহী হৈ আহিছে। স্কিইং, স্কাই ডাইভিং আৰু স্কুবা ডাইভিঙৰ দৰে দুঃসাহসিক ক্ৰীড়াও তেওঁ ভাল পায়।

## কৰ্ম জীৱন
শেহতীয়াকৈ, মল্লিকা শ্ৰীনিবাসনে টনিনো লেমবৰ্গিনি, এছপিএৰ সৈতে এটা যুক্ত উদ্যোগ (JV) গঠন কৰিছে, যাৰ লক্ষ্য বিদ্যুৎ আৰু সৌৰ-চালিত গল্ফ কাৰ্ট আৰু পৰ্যটন যানবাহনৰ উন্নয়ন। এই যানবাহনসমূহ ভাৰততে উৎপাদন কৰি বিশ্ববাজাৰত বিপণন কৰা হ'ব, য'ত বিশ্বমানদণ্ডৰ আৰ্হি আৰু প্ৰযুক্তি সংযোজন কৰা হৈছে।

তেওঁ কাইনেটিক ইঞ্জিনিয়াৰিং লিমিটেডৰ ভাইচ চেয়াৰপাৰ্চন হিচাপেও কাৰ্য্যনিৰ্বাহ কৰি আছে।কাইনেটিক গ্ৰুপৰ সামগ্ৰিক ব্যৱসায়িক কৌশল আৰু বিকাশৰ বাবে তেওঁ দায়বদ্ধ। কাইনেটিক গ্ৰুপৰ ব্যৱসায়িক আগ্ৰহৰ ভিতৰত আছে অটোম’বাইল মেনুফেকচাৰিং, পাৱাৰট্ৰেইন চিষ্টেম, গ্ৰীণ এনাৰ্জি, মাল্টিলেভেল পাৰ্কিং সমাধান, লিফ্ট আৰু এস্কেলেটৰকে ধৰি অটো কম্পোনেণ্ট। কাইনেটিকৰ অংশীদাৰসকলৰ ভিতৰত হুণ্ডাই, লেমবৰ্গিনি, টাইজিন ইলেক্ট্ৰিকেল, মেগনা আদি কোম্পানী অন্যতম।

## তথ্য সূত্ৰ
তামচিন উইল্টন

**টামচিন এলিজাবেথ উইল্টন** (; ১৯৫২ – ৩০ এপ্ৰিল ২০০৬) এগৰাকী ইংৰাজ লেচবিয়ান কৰ্মী, আৰু ব্ৰিটেইনৰ প্ৰথম মানৱ যৌনতাৰ অধ্যাপিকা। তেওঁ সমকামী আৰু সমকামী স্বাস্থ্য, সমকামীতালৈ পৰিৱৰ্তনৰ প্ৰক্ৰিয়া, যৌনতা অধ্যয়নৰ ভিতৰত সমকামী বিষয়সমূহক প্ৰান্তীয়কৰণৰ বিষয়ে তেওঁ বিস্তৃতভাৱে গৱেষণা কৰিছিল আৰু লিখিছিল। 

## প্ৰাৰম্ভিক কেৰিয়াৰ আৰু একাডেমিয়াত প্ৰৱেশ
১৯৭৩ চনত ডেভনৰ এক্সেটাৰ বিশ্ববিদ্যালয়ৰ পৰা ইংৰাজী আৰু সূক্ষ্ম কলাৰ প্ৰথম ডিগ্ৰী লাভ কৰে আৰু স্কুলৰ শিক্ষক হিচাপে প্ৰশিক্ষণ লয়। প্ৰথম অৱস্থাত তেওঁ পাঁচ বছৰ ধৰি এখন ৰাজ্যিক বিদ্যালয়ত অধ্যাপনা কৰিছিল, তাৰ পিছত এখন কিতাপৰ দোকান পৰিচালনা কৰিছিল, তাৰ পিছত আৰ্নলফিনি কলা কেন্দ্ৰ আৰু চাৰ্ভিচ নাইনৰ স্বেচ্ছাসেৱী সংস্থাত কাম কৰিছিল, দুয়োটা ব্ৰিষ্টলত। তাৰ পৰাই তেওঁ এলেড ৰিচাৰ্ডছ ট্ৰাষ্ট উইমেন এণ্ড এইডছ গোটৰ সৈতে এইচ আই ভি স্বেচ্ছামূলক কামত জড়িত হৈ পৰে। তেওঁ আলোচনী, প্ৰকাশক আৰু টেলিভিছন কোম্পানীলৈও কাৰ্টুন অৱদান আগবঢ়াইছিল। ১৯৮৮ চনত তেওঁৰ বিবাহৰ অন্ত পৰে আৰু তাই অকলে নিজৰ সৰু পুত্ৰ টমক চোৱাচিতা কৰিবলগীয়া হয়। ১৯৯০ চনত তেওঁ লিংগ আৰু সামাজিক নীতিত স্নাতকোত্তৰ ডিগ্ৰী লাভ কৰিবলৈ আৰম্ভ কৰে আৰু ব্ৰিষ্টল পলিটেকনিক (ইংলেণ্ডৰ পশ্চিম বিশ্ববিদ্যালয়ৰ নাম সলনি কৰা)ত পিটাৰ এগলটনৰ দলৰ সৈতে এইচ আই ভি/এইডছৰ সামাজিক দিশসমূহৰ ওপৰত গৱেষণা আৰম্ভ কৰে আৰু তাৰ পৰাই তেওঁ পোন্ধৰ বছৰীয়া কেৰিয়াৰৰ লেচবিয়ান নাৰীবাদী একাডেমিক হিচাপে প্ৰথমখন গৱেষণা পত্ৰ প্ৰকাশ কৰে। তেওঁক নাৰ্ছিং স্বাস্থ্য আৰু প্ৰয়োগিক সামাজিক বিজ্ঞানৰ অনুষদৰ ভিতৰত অৱস্থিত এইচ. আই. ভি/এইডছ সামাজিক গৱেষণা গোটৰ সঞ্চালক হিচাপে নিযুক্তি দিয়া হৈছিল, আৰু পিছত সামাজিক বিজ্ঞানৰ অধ্যাপক হিচাপে নিযুক্তি দিয়া হয়।

## অধ্যাপক আৰু পৰিৱৰ্তিত স্বীকৃতি
২০০৫ চনত উইল্টনে তেওঁৰ কৃতিত্বৰ স্বীকৃতি স্বৰূপে ইউ ডব্লিউ ইৰ সমাজবিজ্ঞান বিদ্যালয়ত মানৱ যৌনতাৰ অধ্যাপিকা হয়, যিটো নিজেই উল্লেখযোগ্য আছিল যিহেতু তেওঁ পোন্ধৰ বছৰৰ আগতেহে শৈক্ষিক কেৰিয়াৰ আৰম্ভ কৰিবলৈ আৰম্ভ কৰিছিল। তেওঁ গে এণ্ড লেছবিয়ান এছ 'চিয়েশ্যন অৱ ডক্টৰ্ছ এণ্ড ডেণ্টিষ্টছৰ (GLADD) এগৰাকী মূল্যৱান' বিশেষ 'সদস্য আছিল আৰু ২০০৬ চনত কাৰ্ডিফত প্ৰথম ৰাষ্ট্ৰীয় এলজিবিটি স্বাস্থ্য সন্মিলন প্ৰতিষ্ঠা কৰাত গুৰুত্বপূৰ্ণ ভূমিকা পালন কৰিছিল।উইল্টনৰ ২০০৬ চনৰ ৩০ এপ্ৰিলত তেওঁৰ জন্মস্থান কৰ্ণৱাললৈ উভতি যোৱাৰ কিছু সময়ৰ পিছতে এন্যুৰিজমৰ ফলত মৃত্যু হয়। 

২০০৭ চনত এলজিবিটি স্বাস্থ্য সন্মিলনে তেওঁৰ নামত এলজিবিটি স্বাস্থ্য সম্প্ৰদায় বঁটা স্থাপন কৰে; এই ক্ষেত্ৰত হিজড়া সম্প্ৰদায়ৰ ভিতৰৰ পৰা কিছু আপত্তি আছিল, কিয়নো তাইৰ দুবাৰকৈ লিখা সামগ্ৰী আছিল যিয়ে হিজড়াসকলক বেয়া পোহৰত পেলোৱা যেন লাগিছিল। আপত্তিবোৰ উল্লেখ কৰা হৈছিল আৰু আলোচনা কৰা হয়, আৰু বঁটাটো তেওঁৰ নামত প্ৰতিষ্ঠা হৈ থাকিল। 

## তথ্যসূত্ৰ

শ্ৰেণী:লেখিকা
শোভা ঘোষ

**শোভা ঘোষ (**) এগৰাকী ভাৰতীয় মহিলা কৰ্মী আৰু নেতৃত্বৰ বিকাশ কৰোঁতা৷  তেওঁ যুৱক-যুৱতীসকলৰ মাজত মহিলা সবলীকৰণ আৰু যুৱ সৱলীকৰণৰ দিশত বহনক্ষম শিক্ষাৰ জৰিয়তে কিছুমান পদক্ষেপ গ্ৰহণ কৰিছে। 
## শিক্ষা আৰু কেৰিয়াৰ
অনন্তপুৰত শ্ৰীকৃষ্ণদেৱৰায় বিশ্ববিদ্যালয়ত স্নাতক শিক্ষা গ্ৰহণ কৰাৰ পিছত শোভাই ২১ শতিকাত ভাৰতত বেচৰকাৰী সংস্থাৰ সৈতে নিজৰ কেৰিয়াৰ আৰম্ভ কৰে৷ তেওঁ বিশেষকৈ হেনৰী মাৰ্টিন ইনষ্টিটিউট,ৰ লগত জড়িত হৈ পৰে৷  ২০১২ চনত তেওঁ মহিলা সবলীকৰণৰ দৃষ্টিভংগী সমৃদ্ধ কৰিবলৈ পঞ্জীয়নভুক্ত ট্ৰাষ্ট হিচাপে 'ইয়ং পিপল ফৰ লাইফ ইণ্ডিয়া' প্ৰতিষ্ঠা কৰে।

## স্বীকৃতি
শোভাই যুৱ নেতৃত্ব, প্ৰতিভা ব্যৱস্থাপনা, যোগাযোগ দক্ষতা আৰু আচৰণ ব্যৱস্থাপনা, লগতে লিংগ সৱলীকৰণ আৰু শান্তি নিৰ্মাণৰ দিশত বিগত বহু বছৰ ধৰি কাম কৰি স্বীকৃতি লাভ কৰিছে। ২০১১ চনত, ৰাষ্ট্ৰসংঘৰ আন্তঃৰাষ্ট্ৰীয় মহিলা দিৱসৰ শতবৰ্ষত ৰাষ্ট্ৰসংঘ, অন্ধ্ৰপ্ৰদেশ চৰকাৰ আৰু হায়দৰাবাদত ৰাজ্যিক গ্ৰাম্য উন্নয়ন প্ৰতিষ্ঠানে আয়োজন কৰা উদযাপনত তেওঁক ইয়ং উইমেন এচিভাৰ বঁটা আন তিনিগৰাকী মহিলাৰ সৈতে প্ৰদান কৰা হয়। শোভাই চেন্নাইৰ এখন প্ৰতিষ্ঠান মানৱ সেৱা ধৰ্ম সংবৰ্ধনীৰ দ্বাৰা প্ৰদান কৰা সদগুৰু জ্ঞানদা জলপানি লাভ কৰিছিল।

## তথ্যসূত্ৰ
শ্ৰেণী:ভাৰতৰ মহিলা সমাজকৰ্মী
শ্ৰেণী:সমাজকৰ্মী
লাইফ ইচ হোৱাট ইউ মেক ইট

***লাইফ ইচ হোৱাট ইউ মেক ইট*** প্ৰীতি শ্বিনয়ৰ এখন উপন্যাস। *হিন্দুস্তান টাইমছত* প্ৰকাশিত নীলছনৰ তালিকা অনুসৰি কিতাপখন "২০১১ চনৰ শীৰ্ষ কিতাপ"ৰ তালিকাত আছিল। *[[দ্য টাইম্‌ছ অৱ ইণ্ডিয়া]]ৰ মতে* ই ২০১১ চনৰ বেষ্ট চেলাৰ আছিল। এইখন উপন্যাসত প্ৰকাশিত হৈছে নব্বৈৰ দশকৰ ভাৰতত পৰিৱেশিত এক আচৰিত প্ৰেম কাহিনী। এইখন কিতাপত প্ৰেম, আশা আৰু দৃঢ়তাই কেনেকৈ ভাগ্যকো জয় কৰিব পাৰে তাৰ বৰ্ণনা কৰিছে।

কাহিনীটো ২০ বছৰীয়া নায়িকা অংকিতাৰ ওপৰত আবদ্ধ, য'ত তাইৰ অতীতৰ কিছুমান বিষয় আছে যিয়ে তাইক খেদি ফুৰে। কাহিনীটো আৰম্ভ হৈছে এখন চহৰৰ পৰা স্কুলীয়া শিক্ষাৰ পৰা য’ত তাই অভি আৰু বৈভৱৰ সৈতে সম্পৰ্ক স্থাপন কৰে। সময়ৰ লগে লগে তাইৰ চিন্তাবোৰ বিভক্ত আৰু বিভ্ৰান্ত হৈ উঠে। অংকিতাই বি-স্কুলত সোমাই কঠোৰ পৰিশ্ৰম কৰিবলৈ আৰম্ভ কৰে, প্ৰকৃতিত অতি প্ৰতিযোগিতামূলক হৈ পৰে। কলেজত তাই আন এজন ল'ৰাৰ লগত আৰামদায়ক হৈ পৰে আৰু তাক ভাল পাবলৈ আৰম্ভ কৰে, ইতিমধ্যে তাইৰ মাক-দেউতাকে অভি আৰু বৈভৱে লিখা গোপন চিঠিবোৰ বিচাৰি উলিয়াই সতৰ্কবাণী দি তাইৰ সন্মুখত জ্বলাই পেলায়। অংকিতাই এনেদৰে ঘটা পৰিঘটনাত অতিশয় বিচলিত হয় আৰু বাইপোলাৰ ডিছঅৰ্ডাৰৰ দ্বাৰা প্ৰভাৱিত হয় আৰু কাহিনীটোৰ সকলোবোৰেই হৈছে তাই পৰিস্থিতিটো কেনেকৈ চম্ভালিব আৰু নিৰ্মল দৃঢ়তাৰে তাই জীৱনটোক নিজৰ ইচ্ছামতে গঢ়ি তুলিবলৈ সকলো প্ৰত্যাহ্বান অতিক্ৰম কৰে।

## পটভূমি

আশীৰ দশকৰ কেৰালাত ৰচিত এই গ্ৰন্থখন। কাহিনীৰ আৰম্ভণিতে নায়িকা অংকিতা আৰু আই আই টি দিল্লীত থকা তেওঁৰ শৈশৱৰ বন্ধু বৈভৱৰ মাজত লিখা চিঠিৰ ধাৰাবাহিক।

অংকিতাই মাত্ৰ ছেইণ্ট এগনেছ কলেজ ফৰ গাৰ্লছত ভৰ্তি হৈ বহু বন্ধুত্ব গঢ়ি তুলিছে। অতি সোনকালেই তাই কলেজৰ এছ হৈ পৰে, পঢ়া-শুনা আৰু কলেজৰ সাংস্কৃতিক উৎসৱৰ অনুষ্ঠানত পাৰদৰ্শিতা দেখুৱায়। বৈভৱৰ প্ৰতি তাইৰ আকৰ্ষণ ম্লান হ’বলৈ ধৰে। তাই আন এখন কলেজৰ অভিষেকক লগ পায়, যিয়ে তাইৰ প্ৰতি অনুভৱ থকা বুলি স্বীকাৰ কৰে।

তিনি বছৰৰ পাছত অংকিতাই মুম্বাইৰ এটা প্ৰিমিয়াৰ মেনেজমেণ্ট ইনষ্টিটিউটত নিৰ্বাচিত হয় আৰু অভিষেকক ডাম্প কৰে। হৃদয় বিদাৰক অভিষেক আত্মহত্যা কৰে। ইফালে অংকিতাই এম বি এ পাঠ্যক্ৰম আৰম্ভ কৰে য’ত তাই আগতে কেতিয়াও নোপোৱাকৈ আগবাঢ়িবলৈ আৰম্ভ কৰে।

অংকিতাৰ ফটোগ্ৰাফিক স্মৃতিশক্তি, উৎকৃষ্ট ষ্টেমিনা গঢ় লৈ উঠে আৰু পৰীক্ষাত এছ কৰিবলৈ সক্ষম হয়। তাইও সৃষ্টিশীল, হাস্যৰসময়ী আৰু আৰ্টিকুলেট হৈ পৰে। কিন্তু অলপ পিছতে তাই নিজৰ ইউফ’ৰিয়াক লৈ কঢ়িয়াই লৈ ফুৰে, অসাৱধান হৈ পৰে।

অংকিতাই বৰ বিষণ্ণতাত পৰি আত্মহত্যাৰ চেষ্টা কৰে। পিছত তাইক মানসিক চিকিৎসালয়ত ভৰ্তি কৰা হয় য’ত ডাঃ মধুসুদনে তাইক বাইপোলাৰ ডিছঅৰ্ডাৰ বুলি ধৰা পেলায়। বহু মাহৰ পাছত অংকিতাই নিজৰ হতাশাৰ পৰা আৰোগ্য লাভ কৰি নিজৰ অৱস্থাটো মেনেজ কৰিবলৈ সক্ষম হয়।

পোন্ধৰ বছৰৰ পাছত তাই ছয় ডিগ্ৰী লাভ কৰিছে। এতিয়া বিবাহিত হৈ কণমানি ছোৱালীজনীৰ সৈতে আনন্দৰে জীৱন কটায়।

## তথ্যসূত্ৰ

শ্ৰেণী:নাৰীবাদ
শ্ৰেণী:নাৰীবাদী
শ্ৰেণী:উপন্যাস
শ্ৰেণী:লেখিকা
শ্ৰেণী:ভাৰতীয় সাহিত্য
লতা দেশাই

**লতা দেশাই** (ডাঃ লতাবেন অনিলভাই দেশাই নামেৰেও পৰিচিত) (জন্ম ৮ আগষ্ট ১৯৪১) ভাৰতীয় গুজৰাট ৰাজ্যৰ এগৰাকী চিকিৎসক যিয়ে ১৯৮০ চনত স্বামী ডাঃ অনিল দেশাই আৰু কেইজনমান বন্ধুৰ সৈতে দক্ষিণ গুজৰাটৰ জনজাতীয় অঞ্চলত স্বাস্থ্য আৰু উন্নয়নমূলক কাম-কাজৰ বাবে নিবেদিত স্বেচ্ছাসেৱী সংস্থা ছ'চাইটি ফৰ এডুকেচন ৱেলফেয়াৰ এণ্ড একচন - ৰুৰেল (SEWA Rural) প্ৰতিষ্ঠা কৰে।

## শিক্ষা আৰু কেৰিয়াৰ
৬০ৰ দশকৰ আৰম্ভণিতে গুজৰাটৰ গান্ধীনগৰৰ বি জে মেডিকেল কলেজত চিকিৎসা বিজ্ঞানৰ মৌলিক শিক্ষা সম্পূৰ্ণ কৰি ১৯৬৮ চনত বিবাহপাশত আবদ্ধ হোৱাৰ পিছত ১৯৭২ চনত লতা দেশাই আৰু তেওঁৰ স্বামীয়ে উচ্চ অধ্যয়নৰ বাবে আমেৰিকালৈ গুচি যায়। আমেৰিকাত লতা দেশাই শিশু চিকিৎসা আৰু অনিল দেশাই অস্ত্ৰোপচাৰত বিশেষজ্ঞ আছিল। পঢ়া-শুনা সম্পূৰ্ণ কৰাৰ পিছত তেওঁলোকে আমেৰিকাত নিজৰ কেৰিয়াৰ আৰম্ভ কৰে। কিন্তু কেইবছৰমানৰ পাছত মহাত্মা গান্ধী আৰু স্বামী বিবেকানন্দৰ জীৱন আৰু কৰ্মৰ পৰা অনুপ্ৰাণিত হৈ তেওঁলোকে কেইজনমান বন্ধুৰ সৈতে ভাৰতলৈ উভতি আহি গুজৰাটৰ ভাৰুচ জিলাৰ ঝাগদিয়াত অলাভজনক SEWA Rural স্থাপন কৰে।

SEWA Rural-এ প্ৰদান কৰা সেৱাসমূহৰ ভিতৰত আছে:

* কস্তুৰবা হাস্পতালে যিয়ে ২৪ ঘণ্টাই জৰুৰীকালীন সেৱা, মহিলা আৰু শিশু আৰু চকুৰ ৰোগত আক্ৰান্ত লোকৰ বাবে বিশেষ যত্ন, যক্ষ্মা, ডায়েবেটিছ, আৰু বন্ধ্যাত্ব আৰু চিকেল চেল ৰোগৰ বাবে পৃথক ক্লিনিক প্ৰদান কৰে। 
* গুজৰাটৰ ঝাগদিয়া অঞ্চলৰ জনজাতীয় গাঁও, অঞ্চলত মহিলা, যুৱক-যুৱতী আৰু শিশুৰ উন্নয়নৰ দিশত কাম কৰি ২০০২ চনত শাৰদা মহিলা বিকাশ সমিতি প্ৰতিষ্ঠা কৰা হৈছিল। 
* সামূহিক স্বাস্থ্যৰ বাবে প্ৰশিক্ষণ কেন্দ্ৰ। 
* মহিলাৰ বাবে বৃত্তিমূলক প্ৰশিক্ষণ কেন্দ্ৰ। 
* কিশোৰ-কিশোৰী সজাগতা কাৰ্যসূচী যিটোৰ লক্ষ্য হৈছে ৰক্তহীনতা হ্ৰাস কৰা, ঋতুস্ৰাৱৰ পৰিষ্কাৰ-পৰিচ্ছন্নতা ব্যৱস্থাপনা উন্নত কৰা, প্ৰজনন স্বাস্থ্য সজাগতা সৃষ্টি কৰা
* সামূহিক স্বাস্থ্য প্ৰকল্প। 
* চকুৰ যত্নৰ বিস্তৃত প্ৰকল্প। 
* বিবেকানন্দ গ্ৰামীন টেকনিকি কেন্দ্ৰ যিটো এটা বৃত্তিমূলক প্ৰশিক্ষণ কেন্দ্ৰ ১৯৮৭ চনত আৰম্ভ হৈছিল। 

## স্বীকৃতি: পদ্মশ্ৰী
* ২০২২ চনত ভাৰত চৰকাৰে চিকিৎসা বিজ্ঞানৰ ক্ষেত্ৰত কৰা বিশিষ্ট সেৱাৰ বাবে লতা দেশাইক পদ্ম শৃংখলাৰ তৃতীয় সৰ্বোচ্চ বঁটা পদ্মশ্ৰী বঁটা প্ৰদান কৰে। "পাঁচ দশকৰো অধিক সময় ধৰি গুজৰাটৰ জনজাতীয় সম্প্ৰদায়সমূহক স্বাস্থ্য সেৱা প্ৰদান কৰা চিকিৎসক আৰু সমাজকৰ্মী" হিচাপে তেওঁৰ সেৱাৰ স্বীকৃতি স্বৰূপে এই বঁটা প্ৰদান কৰা হৈছে।

## অতিৰিক্ত
*
*
## তথ্য সংগ্ৰহ

## বাহ্যিক সংযোগ
* SEWA Rural
* Sharada Mahila Vikas Society

শ্ৰেণী:চিকিৎসক
শ্ৰেণী:ভাৰতীয় নাৰী
শ্ৰেণী:ভাৰতৰ ৰাষ্ট্ৰীয় বঁটা আৰু সন্মান
শ্ৰেণী:পদ্মশ্ৰী বঁটা বিজয়ী
ফ্লেভিয়া এগনেছ

**ফ্লেভিয়া এগনেছ** () এগৰাকী ভাৰতীয় মহিলা অধিকাৰৰ অধিবক্তা আৰু বৈবাহিক, বিবাহ বিচ্ছেদ আৰু সম্পত্তিৰ আইনত বিশেষজ্ঞ। তেওঁ *ছাবালটাৰ্ন ষ্টাডিজ, ইকনমিক এণ্ড পলিটিকেল উইকলি*, আৰু *মনুষী* আলোচনীত প্ৰবন্ধ প্ৰকাশ কৰিছে। তেওঁ সংখ্যালঘু আৰু আইন, লিংগ আৰু আইন, নাৰী আন্দোলনৰ প্ৰেক্ষাপটত আইন,আৰু ঘৰুৱা হিংসা, নাৰীবাদী ন্যায়বিজ্ঞান আৰু সংখ্যালঘুৰ অধিকাৰৰ বিষয়সমূহৰ ওপৰত লিখে। এগৰাকী প্ৰবক্তাও।
## প্ৰাথমিক জীৱন
১৯৪৭ চনত ভাৰতৰ মুম্বাইত জন্মগ্ৰহণ কৰা ফ্লেভিয়া এগনেছে কৰ্ণাটকৰ মঙলদৈত ডাঙৰ-দীঘল হৈছিল আৰু মাতৃৰ ফালৰ পৰা পেহীয়েকৰ সৈতে বাস কৰিছিল। তেওঁৰ পিতৃ-মাতৃয়ে তেওঁৰ চাৰিগৰাকী ভগ্নী আৰু এজন ভাতৃৰ সৈতে এডেন কলনীৰ এডেনত বাস কৰিছিল, যিজনৰ সৰুতে মৃত্যু হৈছিল। ভাই-ভনীৰ ভিতৰত এগনেছ একমাত্ৰ যিয়ে মংগলদৈত আছিল। তেওঁ এগৰাকী অধ্যাপকো৷

## প্ৰাথমিক জীৱন
১৯৪৭ চনত ভাৰতৰ মুম্বাইত জন্মগ্ৰহণ কৰা ফ্লেভিয়া এগনেছে কৰ্ণাটকৰ মাংগালোৰত ডাঙৰ-দীঘল হৈছিল আৰু পেহীয়েকৰ সৈতে বাস কৰিছিল। তেওঁৰ পিতৃ-মাতৃয়ে তেওঁৰ চাৰিগৰাকী ভগ্নী আৰু এজন ভাতৃৰ সৈতে এডেনত বাস কৰিছিল৷ ভ্ৰাতৃৰ সৰুতে মৃত্যু হৈছিল। ভাই-ভনীৰ ভিতৰত এগনেছ একমাত্ৰ যিয়ে মাংগালোৰত আছিল। দশম শ্ৰেণীলৈকে তেওঁ কানাড়া মাধ্যমৰ এখন বিদ্যালয়ত পঢ়িছিল। ছেকেণ্ডাৰী স্কুল চাৰ্টিফিকেট (এছ এছ চি) পৰীক্ষাৰ প্ৰাকক্ষণত পেহীয়েক টোপনিতে শেষ নিশ্বাস ত্যাগ কৰে আৰু এগনেছ এডেনলৈ যায় আৰু তাতেই মাক-দেউতাকৰ লগত থাকে। দেউতাকৰ মৃত্যুৰ পিছত তেওঁ ডাকঘৰত টাইপিষ্টৰ চাকৰি এটা লৈ পৰিয়াল পোহপালত সহায় কৰে৷ ২০ বছৰ বয়সত তেওঁ মাক আৰু ভনীয়েকহঁতৰ সৈতে মাংগালোৰলৈ উভতি যায় 

## ব্যক্তিগত জীৱন
ভাৰতলৈ উভতি অহাৰ কিছু সময়ৰ পিছতে মাকে তেওঁক বিবাহ কৰিবলৈ আহ্বান জনায়। তেওঁৰ বৈবাহিক জীৱন সুখদায়ক নাছিল আৰু তেওঁৰ ওপৰত মানসিক আৰু শাৰীৰিকভাৱে নিৰ্যাতন চলোৱা হৈছিল। ১৯৮০ চনত এগনেছে মুম্বাইৰ এটা নাৰী আন্দোলনৰ সৈতে জড়িত হৈ পৰে আৰু গোটৰ মহিলাসকলৰ সহযোগত ১৩ বছৰৰ পাছত তেওঁৰ বিবাহৰ অন্ত পেলায়। খ্ৰীষ্টান হিচাপে এগনেছে খ্ৰীষ্টান বিবাহ আইন অনুসৰি "নিষ্ঠুৰতাৰ ভিত্তিত বিবাহ বিচ্ছেদ"ৰ অধিকাৰী নাছিল আৰু ন্যায়িক বিচ্ছেদ বিচাৰিবলগীয়া হৈছিল। 

এগনেছৰ স্বামীৰ সৈতে তিনিটা সন্তান জন্ম হৈছিল আৰু বিবাহ বিচ্ছেদৰ পিছত তেওঁ নিজৰ দুগৰাকী কন্যাৰ তত্ত্বাৱধান লৈ বৰ্ডিং স্কুললৈ পঠিয়াইছিল। তেওঁ নিজৰ গহনা বিক্ৰী কৰি মুম্বাইৰ বৰিৱালীত এটা সৰু ঘৰ কিনিছিল। গীৰ্জাই এগনেছক এগৰাকী কৰ্মী হ'বলৈ সহায় কৰিছিল। তেওঁ গীৰ্জাৰ প্ৰবক্তা আৰু বাহ্যিক বক্তাৰ পৰা অনুপ্ৰাণিত হৈছিল।
## তথ্যসূত্ৰ

শ্ৰেণী:ভাৰতৰ মহিলা সমাজকৰ্মী
শ্ৰেণী:সমাজকৰ্মী
গীতা জুতশী

**গীতা জুতশী** (; জন্ম: ২ ডিচেম্বৰ ১৯৫৬) এগৰাকী প্ৰাক্তন ভাৰতীয় ট্ৰেক এণ্ড ফিল্ড এথলীট। ৮০০ মিটাৰ আৰু ১৫০০ মিটাৰ দৌৰত কেইবাটাও ৰাষ্ট্ৰীয় আৰু এছিয়ান দৌৰৰ অভিলেখ গঢ়িবলৈ সক্ষম হয়।

গীতায়ে ১৯৮২ চনত ৮০০ মিটাৰ দৌৰত মহিলাৰ ৰূপৰ পদক লাভ কৰে আৰু ১৯৭৮ আৰু ১৯৮২ চনত ১৫০০ মিটাৰ দৌৰত ৰূপৰ পদক লাভ কৰে।
১৯৮২ চনত নতুন দিল্লীত অনুষ্ঠিত এছিয়ান গেমছৰ শীৰ্ষ ভাৰতীয় মহিলা খেলুৱৈ হিচাপে তেওঁ প্ৰতিযোগীসকলৰ হৈ মুকলি অনুষ্ঠানৰ সময়ত শপত গ্ৰহণ কৰে। তেওঁৰ এই কৃতিত্বৰ বাবে তেওঁ অৰ্জুন বঁটা আৰু পদ্মশ্ৰী বঁটা লাভ কৰিছে।

তেওঁ আন ভাৰতীয় মহিলাসকলক অনুপ্ৰাণিত কৰিছে, যেনে মাউণ্ট এভাৰেষ্ট সফলতাৰে আৰোহণ কৰা প্ৰথমগৰাকী ভাৰতীয় মহিলা বাচেন্দ্ৰী পাল। সৰুতে পালে প্ৰধানমন্ত্ৰী ইন্দিৰা গান্ধীৰ সৈতে গীতাৰ এখন বাতৰি কাকতৰ ফটো দেখি ৰাষ্ট্ৰীয় খ্যাতিৰ আকাংক্ষা কৰিবলৈ আৰম্ভ কৰে।

তেখেতৰ প্ৰশিক্ষক আছিল মহম্মদ ইলিয়াছ বাবৰে। ১৭ বছৰ আমেৰিকাত থকাৰ পিছত ২০০২ চনৰ জুলাই মাহত ভাৰতলৈ উভতি আহি ভাৰতীয় জুনিয়ৰ এথলেটিকছ দলৰ (৮০০ মিটাৰ আৰু ১৫০০ মিটাৰ) প্ৰশিক্ষকৰ দায়িত্ব গ্ৰহণ কৰে।

## আন্তঃৰাষ্ট্ৰীয় প্ৰতিযোগিতা

## বাহ্যিক সংযোগ
*
* The Telegraph (India)

## তথ্য সংগ্ৰহ

শ্ৰেণী:ভাৰতৰ ৰাষ্ট্ৰীয় বঁটা আৰু সন্মান
শ্ৰেণী:পদ্মশ্ৰী বঁটা বিজয়ী
বিদ্যুৎ গোৰে

**বিদ্যুৎ গোৰে** (, জন্ম-৬ ডিচেম্বৰ ১৯৭৬), এগৰাকী ভাৰতীয় অংশকালীন ব্লগাৰ, নতুন সংবাদ মাধ্যমৰ সাংবাদিক, প্ৰচাৰক আৰু কৰ্মী। ভাৰতীয় পৰিয়ালত ঘৰুৱা নিৰ্যাতন উন্মোচন কৰা কামৰ বাবে তেওঁ বিশেষ পৰিচিতি লাভ কৰিছিল৷ তেওঁ ভাৰতৰ ৰাজনৈতিক আৰু ৰাজহুৱা দুৰ্নীতি উন্মোচনৰ দিশত কৰি থকা কামসমূহ ভাৰতীয় সংবাদ মাধ্যম আৰু আন্তঃৰাষ্ট্ৰীয় সংবাদ মাধ্যম দুয়োটাতে প্ৰকাশ পাইছে। ভাৰতীয় ডিজিটেল চেন্সৰশ্বিপৰ ক্ষেত্ৰত দেখা দিয়া প্ৰত্যাহ্বানসমূহ, শৈক্ষিক অধ্যয়ন, আৰু ৰাষ্ট্ৰসংঘৰ চিএছটিডি অধ্যয়নক তেওঁ গুৰুত্ব আৰোপ কৰিছে৷ সামাজিক আৰু ৰাজনৈতিক বিষয়ত ভাৰতীয় মূলসুঁতিৰ সংবাদ মাধ্যমে তেওঁৰ বহুবাৰ উদ্ধৃতি দিছে। ২০১৯ চনৰ আগষ্ট মাহত তেওঁ অল্ট চৰকাৰ স্পুফ বিকল্প চৰকাৰী ৰ'ল-প্লে প্ৰকল্প আৰম্ভ কৰে যিয়ে বিভিন্ন সংবাদ মাধ্যমৰ দৃষ্টি আকৰ্ষণ কৰিছে।
## ডিজিটেল সাংবাদিকতা
২০১৩ চনত গোৰৰ অৱদানক ৰাষ্ট্ৰসংঘৰ উন্নয়নৰ বাবে বিজ্ঞান আৰু প্ৰযুক্তি আয়োগে "ইণ্টাৰনেটৰ বিশ্বব্যাপী শাসনক গণতান্ত্ৰিকীকৰণ"ৰ কৰ্মগোটে স্বীকৃতি দিয়ে।গোৰে গ্ৰাম্য বিষয়ত পালাগুম্মি ছাইনাথৰ ডিজিটেল পিপলছ আৰ্কাইভ অৱ ৰুৰেল ইণ্ডিয়া,আৰু ইংৰাজী-হিন্দী ভাষাৰ অন্যান্য ডিজিটেল বাতৰি ৱেবছাইট যেনে-দ্য কুইণ্ট, ইণ্ডিয়া টুডেৰ অনলাইন ডেইলীঅ' নিউজ চাইট,  আৰু ভাৰতীয় ডিজিটেল মিডিয়া উদ্যোগী নিখিল পাৱাৰ নিউজ চাইট, মিডিয়ানামাত অৰিহণা যোগাইছে।
## ব্যক্তিগত জীৱন
গোৰ ইণ্ডিয়ান ছ'চাইটি ফৰ এপ্লাইড বিহেভিয়াৰ ছায়েন্স (আই এছ এ বি এছ)ৰ প্ৰাক্তন ছাত্ৰী আৰু তেওঁ নিজকে "অৰাজনৈতিক" বুলি অভিহিত কৰে।

গোৰে হিমালয়ৰ ট্ৰেকিং গাইড আৰু কৰ্পৰেট প্ৰশিক্ষক আছিল, তাৰ পিছত বিয়া হৈ মুম্বাইৰ বিৰাৰত বিদ্যুৎ কালে হিচাপে বসতি স্থাপন কৰিছিল আৰু ২০০৯ চনত পুত্ৰৰ জন্মৰ লগে লগে পূৰ্ণকালীন মাতৃলৈ পৰিণত হৈছিল। গোৰৰ পুত্ৰৰ জন্মগত অসুবিধাৰ বাবে তেওঁ ঘৰতে অধিক থাকিবলৈ বাধ্য হৈছিল৷ ইয়াৰ ফলত তেওঁ ৰাজনৈতিক ব্লগিঙক এটা মাধ্যম হিচাপে মনোনিৱেশ কৰিছিল। বিড়ম্বনাৰ কথাটো হ'ল, তেওঁ লক্ষ্য কৰিছিল যে তেওঁৰ পৰিয়াল আৰু তেওঁৰ তেতিয়াৰ স্বামী ভাৰতীয় জনতা পাৰ্টিৰ সমৰ্থক আছিল, আৰু তেওঁলোকে তেওঁৰ ব্লগটো কেতিয়াও পঢ়া নাছিল। তেওঁ বৰ্ণনা কৰিছিল যে এই সময়ছোৱাত তেওঁৰ বিবাহ "বিচ্ছিন্ন হৈ পৰিছিল"৷ এসময়ত তেওঁ বিবাহ বিচ্ছেদ কৰিছিল।

## তথ্যসূত্ৰ

শ্ৰেণী:ভাৰতৰ মহিলা সমাজকৰ্মী
শ্ৰেণী:সমাজকৰ্মী
নয়নিকা

**নয়নিকা** বা **নাগনিকা** (খ্ৰীষ্টপূৰ্ব ১ম শতিকা) আছিল সাতবাহন ৰাজবংশৰ ৰজা প্ৰথম সাতকৰ্ণীৰ পত্নী। স্বামীৰ মৃত্যুৰ সময়ত সিহঁতৰ পুত্ৰ বেদশ্ৰী আৰু শক্তিশ্ৰী নাবালক আছিল বাবে তাই সতবাহন বংশৰ ৰাণী হিচাপে শাসনভাৰ চলাইছিল। 

যদিওবা তাইৰ আগতে কিংবদন্তি মহিলা শাসক ভাৰতত আছিল, তাৰ কোনো ঐতিহাসিক প্ৰমাণ নথকা বাবে নয়নিকাক ঐতিহাসিকভাৱে নিশ্চিত হোৱা প্ৰথমগৰাকী মহিলা শাসক বুলি কোৱা হয়। তাৰোপৰি তাইক ভাৰতীয় মুদ্ৰাত ছবি থকা প্ৰথম মহিলা বুলি কোৱা হয়।

## নয়নিকাৰ শাসনকাল

ইতিহাসবিদসকলে বিশ্বাস কৰে যে সতবাহন সাম্ৰাজ্যত বৰ্তমানৰ তেলেংগানা আৰু মহাৰাষ্ট্ৰ, আৰু কেতিয়াবা উত্তৰ কৰ্ণাটক, মধ্যপ্ৰদেশ আৰু সৌৰাষ্ট্ৰৰ কিছু অংশ অন্তৰ্ভুক্ত আছিল। ৰোমান সূত্ৰত উল্লেখ আছে যে ইয়াত কেইবাখনো গাঁও আৰু ৩০খন দেৱালযুক্ত চহৰ আছিল। ১০০০ হাতীৰে বিশাল আছিল সেনাবাহিনী। সতবাহনসকলে কৃষ্ণ নদীৰ মুখত মচিলিপট্টনম (মসুলিপট্নম নামেৰেও জনাজাত) বন্দৰটো বিকশিত কৰিছিল। বংগোপসাগৰৰ এখন মহান প্ৰাকৃতিক বন্দৰ আছিল। সতবাহনাই পূব উপকূলৰ মাচিলিপট্টনম আৰু পশ্চিম উপকূলৰ আৰব সাগৰৰ সোপাৰাক ভাৰতৰ মূল ভূখণ্ডৰ প্ৰস্থত বিস্তৃত ৰাজ্যখনৰ ওপৰেৰে স্থলপথেৰে সংযোগ কৰিছিল।

সতবাহনৰ ৰাজধানী আছিল পশ্চিম ভাৰতৰ প্ৰতিষ্ঠান (মহাৰাষ্ট্ৰৰ ঔৰংগাবাদ জিলাৰ বৰ্তমানৰ পাইথান)। নয়নিকা (নাগণিকা) আছিল সতকৰ্ণীৰ পত্নী। পৰম্পৰাগতভাৱে দক্ষিণপথ অঞ্চল বুলি কোৱা নৰ্মদাৰ দক্ষিণে থকা বিশাল অঞ্চলত তেওঁ প্ৰায় ৫৬ বছৰ শাসন কৰিছিল। নগণিকা ৰাজ্যৰ শাসনৰ লগত অতি গভীৰভাৱে জড়িত আছিল। মহাৰথী (সকলো ধৰণৰ যুদ্ধ আৰু অস্ত্ৰ-শস্ত্ৰৰ ওপৰত আয়ত্ত থকা যোদ্ধা) বুলি কোৱা শক্তিশালী আমগিয়া বা অম্ভিয়া পৰিয়ালত তাইৰ জন্ম হৈছিল।

২০০০ বছৰতকৈও অধিক পূৰ্বে নাগানিকাই জীয়াই আছিল। পুৰাণ আদি উৎসৰ বাহিৰেও 
সেই যুগৰ কথা উল্লেখ কৰা গ্ৰন্থসমূহত আমি নাগনিকাৰ বিষয়ে জানো কাৰণ নানেঘাটৰ এটা গুহাত তেওঁৰ নামত লিখা এটা শিলালিপি, পশ্চিম ঘাটৰ এটা পাহাৰীয়া পথ যিয়ে প্ৰতিষ্ঠানা আৰু ডেকানৰ অন্যান্য অংশৰ পৰা ভাৰতৰ পশ্চিম উপকূলৰ বন্দৰসমূহ অৰ্থাৎ কংকনলৈ আৰু প্ৰাচীন চহৰ জুননাৰলৈ সংযোগ কৰে, যিটো এটা গুৰুত্বপূৰ্ণ ৰাজনৈতিক আৰু বাণিজ্যিক কেন্দ্ৰ। শেহতীয়াকৈ জুন্নাৰৰ ওচৰত সতকৰ্ণী আৰু নাগণিকা নাম লিখা ৰূপৰ মুদ্ৰা এটা পোৱা গৈছে।

## বাহ্যিক সংযোগ
*Naganika The Empress Who Wrote in Stone

## তথ্যসূত্ৰ

শ্ৰেণী:ভাৰতীয় নাৰী
শ্ৰেণী:প্ৰাচীন ভাৰতৰ নাৰী
শ্ৰেণী:ভাৰতৰ ইতিহাস
অশোকা গুপ্তা

**অশোকা গুপ্তা** (; ১৯১২ নৱেম্বৰ – ৮ জুলাই ২০০৮) এগৰাকী ভাৰতীয় স্বাধীনতা সংগ্ৰামী আৰু সমাজকৰ্মী আছিল। তেওঁ মহিলা সেৱা সমিতিৰ প্ৰতিষ্ঠাপক, সৰ্বভাৰতীয় মহিলা সন্মিলনৰ সদস্য আৰু ইণ্ডিয়ান ছ'চাইটি ফৰ স্পনছৰশ্বিপ এণ্ড এডপচনৰ সভানেত্ৰী আছিল। নোৱাখালি গণহত্যাৰ সময়ত উদ্ধাৰ আৰু সাহায্য অভিযানত অংশ লৈছিল।
## প্ৰাথমিক জীৱন
কিৰণ চন্দ্ৰ সেন আৰু জ্যোতিৰ্ময়ী দেৱীৰ ঘৰত অশোকা গুপ্তাই জন্ম লৈছিল৷ তেওঁ ছয় সন্তানৰ ভিতৰত চতুৰ্থ আৰু দ্বিতীয় কন্যা সন্তান আছিল। ছয় বছৰ বয়সত তেওঁৰ দেউতাকৰ মৃত্যু হয় আৰু মাকে তেওঁক ডাঙৰ-দীঘল কৰে৷ তেওঁ কলকাতাৰ ছেইণ্ট মাৰ্গাৰেট স্কুলত পঢ়িছিল। মেট্ৰিক পৰীক্ষাত ছোৱালীৰ ভিতৰত তেওঁ প্ৰথম স্থান লাভ কৰিছিল। বেথুন কলেজৰ পৰা গণিত বিষয়ত সন্মানেৰে স্নাতক ডিগ্ৰী লাভ কৰে। ২০ বছৰ বয়সত শৈবাল গুপ্তা নামৰ আই.চি.এছ. বিষয়াৰ লগত বৈবাহিক জীৱন আৰম্ভ কৰে।
## কৰ্মজীৱন

১৯৩৬ চনত গুপ্তাই ১৯২৭ চনত প্ৰতিষ্ঠা হোৱা সৰ্বভাৰতীয় মহিলা সন্মিলনৰ সদস্য হয়। ১৯৪৩ চনৰ বংগ দুৰ্ভিক্ষৰ সময়ত বাংকুৰাত তেওঁ সাহায্য কামত অংশ লৈছিল। ১৯৪৫ চনত তেওঁ চট্টগ্ৰামলৈ গুচি যায় আৰু তাৰ পৰাই তেওঁৰ স্বামীৰ বদলি হয়। ১৯৪৬ চনত নোয়াখালি গণহত্যাৰ সময়ত তেওঁ এ আই ডব্লিউ চিৰ চিট্টাগং শাখাৰ হৈ সাহায্য কৰ্মীৰ এটা দলৰ নেতৃত্ব দিছিল৷ বিভাজনৰ পিছত তেওঁ স্বামীৰ সৈতে কলকাতালৈ গুচি যায়৷ বিভাজনৰ পিছত শৰণাৰ্থী পুনৰ্বাসন, শিশু সাক্ষৰতা আৰু গ্ৰাম্য মহিলা আৰু জনজাতীয় লোকৰ উত্থানত নিজকে নিয়োজিত কৰিছিল। ১৯৫৫ চনৰ পৰা ১৯৫৯ চনলৈকে পশ্চিম বংগ ৰাজ্যিক সমাজ কল্যাণ উপদেষ্টা ব’ৰ্ডৰ অধ্যক্ষ হিচাপে কাৰ্যনিৰ্বাহ কৰি তেখেতে ১৯৫৯ চনত বিধান চন্দ্ৰ ৰায় আৰু দুৰ্গাবাই দেশমুখৰ পৰামৰ্শ মতে গুপ্তা কেন্দ্ৰীয় সমাজ কল্যাণ ব’ৰ্ডৰ সদস্য হয়। ১৯৬৪ চনত তেওঁ বাঙালী হিন্দু শৰণাৰ্থী মানা আৰু দণ্ডকাৰ্যৰ অন্যান্য শিবিৰৰ মাজত সাহায্যমূলক কামত অংশগ্ৰহণ কৰে। ১৯৫৬ চনৰ পৰা ১৯৬৭ চনলৈকে ৰাজ্যিক আয়ুক্ত (গাইড) আৰু ১৯৬৮ চনৰ পৰা ১৯৭৪ চনলৈকে *দ্য ভাৰত স্কাউটছ এণ্ড গাইডছ*ৰ ৰাজ্যিক মুখ্য আয়ুক্ত আছিল। ১৯৪৮ চনৰ পৰা ১৯৫৩ চনলৈকে কলিকতা বিশ্ববিদ্যালয়ৰ চেনেটৰ ফেলো হিচাপে কৰ্মৰত ছাত্ৰীগৰাকীয়ে ১৯৫৬ চনৰ পৰা বিশ্বভাৰতী বিশ্ববিদ্যালয়ৰ সংগঠন বিভাগৰ সৈতে জড়িত হৈ আছিল।১৯৬৫ চনত বিশ্ববিদ্যালয়খনৰ কাৰ্যবাহী পৰিষদৰ সদস্য হৈছিল আৰু ১৯৭৩ চনলৈকে তাতেই আছিল।
## সন্মান
মহিলা আৰু শিশুৰ কামৰ বাবে তেওঁৰ কামৰ স্বীকৃতি স্বৰূপে ২০০৭ চনত গুপ্তাক সন্মানীয় ডি.লিটৰ সন্মান প্ৰদান কৰা হয়। ২০০৭ চনত জামনালাল বাজাজ বঁটাও লাভ কৰিছিল।

## তথ্যসূত্ৰ

শ্ৰেণী:সমাজকৰ্মী
শ্ৰেণী:ভাৰতৰ মহিলা সমাজকৰ্মী
ডাল-মাখানী

**ডাল মাখানী** ভাৰতৰ পঞ্জাৱ অঞ্চলত সততে পোৱা এক ৰন্ধা খাদ্য। পৰম্পৰাগত মচুৰ দাইলৰ ব্যঞ্জনৰ তুলনামূলকভাৱে আধুনিক ৰূপ, ইয়াক উৰাদ দালি (ক'লা বীন) আৰু অন্যান্য দালিৰে তৈয়াৰ কৰা হয় আৰু ইয়াত মাখন আৰু ক্ৰীম (মাখানী হৈছে মাখনৰ বাবে পাঞ্জাবী শব্দ) অন্তৰ্ভুক্ত কৰা হয়।

## ব্যুৎপত্তিবিজ্ঞান
ডাল মানে মচুৰ দাইল বা দালি। মাখান হৈছে অসমীয়া শব্দ মাখন। মাখানী শব্দৰ অৰ্থ মাখনৰ দৰে।

## ইতিহাস
কুণ্ডন লাল জাগী আৰু কুন্দন লাল গুজৰাল দুয়োজনেই পেছাৱৰৰ পৰা অহা পাঞ্জাবী হিন্দু প্ৰব্ৰজনকাৰী আছিল; তেওঁলোকে ইতিমধ্যে ভাৰত বিভাজনৰ পিছত ১৯৫০ চনৰ আৰম্ভণিতে পুৰণি দিল্লীৰ দৰিয়াগঞ্জ চুবুৰীৰ মোতি মহল ৰেষ্টুৰেণ্টত বাটাৰ চিকেন আৱিষ্কাৰ কৰিছিল। তেওঁলোকে এতিয়া ইয়াৰ পৰিপূৰক হ’ব পৰা নিৰামিষ খাদ্য সৃষ্টি কৰিবলৈ বিচাৰিছিল আৰু তাৰপৰাই ডাল মাখানীৰ সৃষ্টি হয়।

জাগী আৰু গুজৰালে চলোৱা ৰেষ্টুৰেণ্টখনৰ এজন নিয়মীয়া ডাইনাৰে পৰামৰ্শ দিছিল যে, সাধাৰণতে পৰম্পৰাগত খাদ্যত ব্যৱহৃত মাটি মাহৰ দাইলৰ পৰা কিবা এটা লোভনীয় তথা আকৰ্ষণীয় সৃষ্টি কৰিব পৰা যাব, যাৰ ফলত দালি মাখানীৰ আৱিষ্কাৰ হয়।

## প্ৰস্তুতি
পৰম্পৰাগতভাৱে প্ৰথমে ক’লা মচুৰ দাইল (মাটিমাহৰ দালি) আৰু ৰঙা বীনৰ গুটি (ৰাজমা) তিয়াই ৰাতিটো তিয়াই ডাল মাখানী প্ৰস্তুত কৰা হয়। তাৰ পিছত তিয়াই থোৱা মচুৰ দাইল আৰু বীন উতলাই বা চাপত সিজোৱা হয়।

পৃথকে পৃথকে এটা পাত্ৰত ঘিউ গৰম কৰি, তাৰ পিছত পিঁয়াজ, তেজপাত, আৰু এটা ঐচ্ছিক ইলাচিৰ গুটি দি টড়কা (টেম্পাৰ কৰা তেলৰ মিশ্ৰণ) প্ৰস্তুত কৰা হয়। পিঁয়াজবোৰ সোণালী বৰণৰ হোৱালৈকে ভাজিব লাগে, আৰু কেঁচা সুগন্ধি নোহোৱালৈকে আদা-হালধিৰ পেষ্ট দিব লাগে। বিলাহীৰ চচ্, কাশ্মীৰী চিলি পাউদাৰ আৰু গৰম মছলা এই মিশ্ৰণটোত লৰাই তেল পৃথক নোহোৱালৈকে সিজাই লোৱা হয়।

তাৰ পিছত সিজোৱা মচুৰ বা মাটি দাইল আৰু বীন মছলাৰ সৈতে মিহলাই কম জুইত উতলাই লোৱা হয়, মাজে মাজে মচুৰ দাইলৰ কিছুমান গুড়ি কৰি ক্ৰীমযুক্ত টেক্সচাৰ পোৱা যায়। কাচুৰী মেথি (শুকান মেথি পাত) আৰু মাখন শেষৰ ফালে দি খাদ্যখিনি ডাঠ আৰু ক্ৰীমযুক্ত হোৱালৈকে সিজাই লোৱা হয়।

ডাল মাখানীক সাধাৰণতে সামান্য পৰিমাণৰ ক্ৰীম বা দৈ আৰু কটা ধনীয়াৰে সজাই তোলা হয়। ইয়াক সাধাৰণতে জিৰা চাউল (জিৰাৰ সোৱাদযুক্ত চাউল) বা নানৰ সৈতে পৰিবেশন কৰা হয়।
## তথ্য সূত্ৰ

শ্ৰেণী:খাদ্য
শ্ৰেণী:ভাৰত
ঐশ্বৰ্য সখুজা

**ঐশ্বৰ্য সখুজা-নাগ**  এগৰাকী ভাৰতীয় মডেল আৰু অভিনেত্ৰী। তেওঁ ২০০৬ চনত মিছ ইণ্ডিয়াৰ চূড়ান্ত প্ৰতিযোগী আছিল। ২০১০ চনৰ পৰা ২০১২ চনলৈকে চনী টিভিৰ শ্ব' *ছাছ বীনা সসুৰাল*ত ট'ষ্টীৰ চৰিত্ৰত অভিনয় কৰিছিল। সখুজা-নাগক দেখিবলৈ পোৱা অনুষ্ঠানৰ ভিতৰত‌ *মেইন না ভূলুংগী*, *ত্ৰিদেৱিয়ান*, *[[ৰিস্তা ডট কম|ৰিষ্ট ডট কম]]* আৰু *য়েহ হাই চাহাটেইন*  উল্লেখযোগ্য। তেওঁ *নাচ বলিয়ে ৭* আৰু *Fear Factor: Khatron Ke Khiladi 7*ৰ প্ৰতিযোগীও আছিল।

## ব্যক্তিগত জীৱন

সখুজা-নাগে ২০১৪ চনৰ ৫ ডিচেম্বৰত তেওঁৰ দীৰ্ঘদিনীয়া প্ৰেমিক ৰোহিত নাগৰ সৈতে বিবাহপাশত আবদ্ধ হয়।

### চলচ্চিত্ৰ

## তথ্যসূত্ৰ

শ্ৰেণী:অভিনেত্ৰী
শ্ৰেণী:ভাৰতীয় অভিনেত্ৰী
শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
শ্ৰেণী:ভাৰতীয় মডেল
দো-পিঁয়াজা

**দো-পিঁয়াজা** দুখন ঠাইৰ দুটা পৃথক খাদ্যৰ নাম, এটা বৃহত্তৰ ইৰাণ অঞ্চলৰ আৰু এটা দক্ষিণ এছিয়াৰ। ইয়াৰ দ্বাৰা সাধাৰণতে মাংস ভিত্তিক ৰেচিপিৰ এটা পৰিয়ালক বুজোৱা হয়, য'ত পিঁয়াজ প্ৰধান উপাদান হিচাপে থাকে। ইয়াৰ নামৰ দুটা বিকল্প ব্যুৎপত্তিগত ব্যাখ্যা আছে। 

পিঁয়াজ ৰন্ধা দুটা পৰ্যায়ত যোগ কৰা হয়: মেৰিনেড/গ্ৰেভিত কাটি বা পিহি লোৱা আৰু গাৰ্নিচ/টপিং হিচাপে আচাৰ বা গাঢ়কৈ ভাজি কৰি।  ৰেচিপিত পিঁয়াজ আৰু মাংস ২:১ অনুপাতত ব্যৱহাৰ কৰা হৈছে।

এই খাদ্যত সাধাৰণতে মাংস, সাধাৰণতে গৰুৰ মাংস, কুকুৰাৰ মাংস, ভেৰা পোৱালি, মাটন বা মিছামাছৰ লগতো প্ৰস্তুত কৰা হয়;  কিন্তু ইয়াক নিৰামিষ শৈলীতো ভেন্দি আদি পাচলিৰ লগত প্ৰস্তুত কৰিব পাৰি।

## ইতিহাস
এই খাদ্যৰ উৎপত্তি খোৰাছান (বৰ্তমানৰ ইৰাণ আৰু আফগানিস্তান)ত হৈছিল। মোগলে (১৫২৬-১৮৫৭) ইয়াক দক্ষিণ এছিয়াত প্ৰৱৰ্তন কৰি দক্ষিণ এছিয়াৰ বাকী দেশসমূহলৈ বিয়পি পৰিছে। হায়দৰাবাদ, ভাৰত আৰু পাকিস্তানৰ কেইবাটাও অঞ্চলত আঞ্চলিক ৰূপৰ দো-পিঁয়াজী বিকশিত হৈছে। 

এটা বিকল্প মোগল কিংবদন্তি অনুসৰি, মোগল সম্ৰাট আকবৰৰ দৰবাৰী মোল্লা দো-পিঁয়াজাই— ভুলবশতঃ এটা খাদ্যত বৃহৎ পৰিমাণৰ পিঁয়াজ যোগ কৰোঁতেই এই খাদ্যৰ সৃষ্টি হৈছিল। এই কিংবদন্তিটোক কাল্পনিক বুলি গণ্য কৰা হয়, কিয়নো মোগল যুগৰ কোনো ৰেকৰ্ডত এই নামৰ কোনো দৰবাৰীৰ কথা উল্লেখ কৰা হোৱা নাই আৰু তেওঁৰ জীৱন আৰু কৌতুক সম্পৰ্কে হাস্যৰসময়ী উপাখ্যান ১৯ শতিকাৰ শেষৰ ফালেহে প্ৰকাশ পাইছিল। 

### ইৰাণী দো-পিঁয়াজা
দো-পিঁয়াজেহ শিৰাজৰ পৰা অহা এটা পৰম্পৰাগত খাদ্য আৰু ইয়াক ঘন বা পিহি লোৱা মেৰ পোৱালি/গো-মাংস, কুকুৰা, মিছামাছ, আলু আৰু প্ৰচুৰ পৰিমাণৰ টুকুৰা কৰা পিঁয়াজৰ সৈতে বনাব পাৰি। 

### উপকৰণ
হায়দৰাবাদৰ আন বহু খাদ্যৰ দৰেই টেঙা উপাদান যোগ কৰাটো দো-পিঁয়াজাৰ এটা মূল অংশ। বেছিভাগ সময়তে কেঁচা আম ব্যৱহাৰ কৰা হয়; কিন্তু নেমুৰ ৰস বা ক্ৰেনবেৰীও ব্যৱহাৰ কৰিব পাৰি। দো-পিঁয়াজাৰ মূল উপাদানসমূহ হ’ল কুকুৰা বা অন্যান্য মাংস, পিঁয়াজ, আদা আৰু নহৰুৰ পেষ্ট, গোটা গৰম মছলা (ক’লা ইলাচি, লৱণ আৰু জলকীয়াৰ গুৰি), নিমখ আৰু জলকীয়াৰ গুড়ি। 

আলু, পিঁয়াজ, হালধি গুড়ি, টমেটোৰ পেষ্ট, শুকান মেথি পাত, মছলা আদি ব্যৱহাৰ কৰি ইৰাণী দো-পিঁয়াজা প্ৰস্তুত কৰিব পাৰি।
## তথ্য সূত্ৰ

শ্ৰেণী:খাদ্য
শ্ৰেণী:আমিষ খাদ্য
ছাগলীৰ তৰকাৰী

**ছাগলীৰ তৰকাৰী** (), ছাগলীৰ মাংসৰে প্ৰস্তুত কৰা ৰন্ধা খাদ্য, ই ভাৰত উপমহাদেশৰ পৰা উৎপত্তি হৈছে। ই দক্ষিণ-পূব এছিয়াৰ খাদ্য, কেৰিবিয়ান খাদ্য, ভাৰত উপমহাদেশৰ খাদ্যৰ মূল খাদ্য। কেৰিবিয়ান আৰু দক্ষিণ-পূব এছিয়াত এই খাদ্য ভাৰতীয় প্ৰব্ৰজনকাৰীয়ে এই অঞ্চললৈ আনিছিল, আৰু পৰৱৰ্তী সময়ত নিজ নিজ স্থানীয় খাদ্যৰ ওপৰত প্ৰভাৱ পেলাইছে। এই খাদ্য উত্তৰ আমেৰিকা আৰু ইউৰোপৰ সমগ্ৰ ভাৰত-কেৰিবিয়ান প্ৰব্ৰজনকাৰীসকলৰ মাজতো বিয়পি পৰিছে। 
## আঞ্চলিক ৰূপ
বাৰ্মিজ খাদ্যত ছাগলীৰ তৰকাৰী, যাক seittha hnat (ဆိတ်သားနှပ်) বুলি কোৱা হয়, এটা সাধাৰণ বাৰ্মিজ তৰকাৰী, মছলা, দালচেনিৰ টুকুৰা, তেজ পাত আৰু নিমখৰ সৈতে মছলাযুক্ত কম ভাজি পানীৰ ভাপত কৰা তৰকাৰী।

ইণ্ডোনেছিয়াত এই খাদ্যক কাৰি কাম্বিং বুলি কোৱা হয়, আৰু সাধাৰণতে চুঙত সিজোৱা পিঠা, ফ্লেটব্ৰেড বা ভাপত দিয়া চাউলৰ সৈতে পৰিবেশন কৰা হয়। কাৰে বা কাৰি (তৰকাৰী) হৈছে ইণ্ডোনেছিয়া, মালয়েছিয়া আৰু ছিংগাপুৰত সাধাৰণতে পোৱা ভাৰতীয় প্ৰভাৱিত খাদ্য। অঞ্চলটোৰ মুছলমান সমাজৰ মাজত ছাগলীৰ তৰকাৰী জনপ্ৰিয়। 

ছাগলীৰ তৰকাৰী হৈছে ভাৰত, বাংলাদেশ, পাকিস্তান আৰু নেপালৰ বিশেষ অনুষ্ঠানৰ বাবে তৈয়াৰ কৰা খাদ্য। ছাগলী হিন্দুসকলৰ বাবে পছন্দৰ মাংস কাৰণ তেওঁলোকে গো-মাংস নাখায় আৰু মুছলমানসকলৰ বাবে তেওঁলোকে গাহৰিৰ মাংস নাখায়। সেয়ে খাদ্যই ভাল মাধ্যম হিচাপে কাম কৰে। জামাইকাত পাৰ্টি আৰু বিশেষ অনুষ্ঠানত এই খাদ্য জনপ্ৰিয়। ইয়াক ভাৰত-জামাইকাৰ ৰন্ধন প্ৰণালীৰ সাধাৰণ মছলাৰ মিশ্ৰণেৰে সোৱাদ দিয়া হয়। ত্ৰিনিদাদত তৰকাৰী ছাগলীও এক জনপ্ৰিয় খাদ্য। ইয়াক সাধাৰণতে ৰোটিৰ দোকানত পৰিবেশন কৰা মেৰিয়াই থোৱা ৰোটিতো খোৱা হয়। এই ব্যঞ্জন সাধাৰণতে ভাত, দালি ভাট, বা ৰোটিৰ লগত পৰিবেশন কৰা হয়। উত্তৰ আমেৰিকা আৰু ইউৰোপৰ ৰেষ্টুৰেণ্টত অন্যান্য সাধাৰণ কেৰিবিয়ান চাইড ডিচ যেনে ভজা কেৰেলাক সংগী হিচাপে পৰিবেশন কৰিব পাৰি। ছাগলী নথকা সময়ত মাটন ব্যৱহাৰ কৰা বা আলুৰ সৈতে বাল্কিং কৰা আদি খাদ্যৰ বহুতো ভিন্নতা আছে। 

ঈদ আল-আদৰ সময়ত ই জনপ্ৰিয়, যিটো সময়ত মুছলমান ভাৰত-কেৰিবিয়ানসকলে ছাগলী বলি দিয়ে।

ব্ৰিটেইনত চেণ্ট পলছ, ব্ৰিষ্টল আৰু নটিং হিল, লণ্ডন আৰু অন্যান্য কেৰিবিয়ান সাংস্কৃতিক অনুষ্ঠানত অনুষ্ঠিত হোৱা কাৰ্নিভালত সাধাৰণতে তৰকাৰী ছাগলীৰ লগতে অন্যান্য আঞ্চলিক খাদ্যও উপলব্ধ হয়।

## তথ্য সূত্ৰ

শ্ৰেণী:খাদ্য
শ্ৰেণী:আমিষ খাদ্য
পায়া

**পায়া** দক্ষিণ এছিয়াত উৎপত্ৰি হোৱা এক পৰম্পৰাগত খাদ্য। ইয়াক বিভিন্ন উৎসৱ আৰু সমাৱেশত পৰিবেশন কৰা হয়, বা বিশেষ অতিথিৰ বাবে তৈয়াৰ কৰা হয়। হিন্দী আৰু উৰ্দু ভাষাত পায়াৰ অৰ্থ হৈছে 'ভৰি'/'পদ'। এই খাদ্যৰ মূল উপাদান হ’ল গৰু, ছাগলী, ম’হ বা ভেড়াৰ ট্ৰ’টাৰ (খুৰা), যিবোৰ বিভিন্ন মছলাৰে সিজোৱা হয়।

## উৎপত্তি
দক্ষিণ এছিয়া আৰু মধ্য এছিয়াৰ খাদ্যৰ সংমিশ্ৰণৰ পৰা পায়াৰ উৎপত্তি হৈছিল। লাহোৰ, তেলেংগানা ৰাজ্যৰ হায়দৰাবাদ, লক্ষ্ণৌৰ ৰান্ধনীসকলে এই খাদ্যৰ অভিযোজন কৰিছিল। ভাৰতৰ ভোপালে তেতিয়া এই ব্যঞ্জন গ্ৰহণ কৰিছিল। ভূপাল এতিয়া এই খাদ্যৰ বিশেষজ্ঞ (এইটো ভূপালৰ আৱশ্যকীয় খাদ্য হৈ পৰিছে) আৰু ভূপালৰ ৰান্ধনীসকলে ইয়াক ৰন্ধনৰ পদ্ধতিৰ বাবে বিখ্যাত।

পৰৱৰ্তী সময়ত সমগ্ৰ বৰ্তমানৰ ভাৰত, পাকিস্তান আৰু বাংলাদেশত পায়া জনপ্ৰিয় হৈ পৰে। ভাৰত উপমহাদেশৰ বাহিৰত দক্ষিণ এছিয়াৰ খাদ্য পৰিবেশন কৰা ৰেষ্টুৰেণ্টত পায়া উপলভ্য। দিল্লীত কেতিয়াবা খুৰ শব্দৰ পৰা খুৰদে বুলিও কোৱা হয় যাৰ অৰ্থ ভৰি বা খুৰা। হিন্দী খুৰ শব্দটো নিজেই সংস্কৃত খুৰাৰ পৰাই উদ্ভৱ হৈছে।

## ৰেচিপি

এই খাদ্যৰ ৰেচিপি আঞ্চলিকভাৱে ভিন্ন। চুপ বেচটো ছটেড পিঁয়াজ আৰু হালধিৰ দ্বাৰা তৈয়াৰ কৰা হয়, য’ত তাৰ পিছত মাংস আৰু হাড়ত কেইবাটাও তৰকাৰী ভিত্তিক মছলা যোগ কৰা হয়। ৰন্ধা খাদ্যত সতেজ টুকুৰা টুকুৰ কৰা আদা আৰু সতেজ দীঘল ধনীয়া পাতৰ লগতে সতেজ কাটি লোৱা নেমুৰ সৈতে পৰিবেশন কৰা হয়।

## ৰন্ধা পদ্ধতি
ইয়াক মৃদু জুইত ঘণ্টাৰ পিছত ঘণ্টা (সাধাৰণতে ৰাতিটো) চৌকাত ৰান্ধিব লাগে। অৱশ্যে আজিকালি ইয়াক বেছিভাগেই প্ৰেচাৰ কুকাৰত ৰান্ধি লোৱা হয়।

ঐতিহাসিকভাৱে যেতিয়া মানুহে কাঠ বা কয়লাক ৰন্ধা-বঢ়াৰ ইন্ধন হিচাপে ব্যৱহাৰ কৰিছিল, তেতিয়া এই খাদ্য প্ৰস্তুত কৰাটো ৰাতিৰ পৰা আৰম্ভ হৈছিল, লাহে লাহে কয়লাত ৰাতিপুৱালৈকে ৰন্ধা হৈছিল। এই খাদ্যবিধ চূপৰ দৰে স্থায়িত্বৰ আৰু সাধাৰণতে শীতকালত নানৰ সৈতে ব্ৰেকফাষ্ট খাদ্য হিচাপে খোৱা হয়।

## তাৰতম্য
এই খাদ্যৰ বহুতো ভিন্নতা আছে। এটা জনপ্ৰিয় হৈছে ছিৰি পায়া (سری پایا, ছিৰি), য'ত চিৰিৰ অৰ্থ হ'ল কোনো প্ৰাণীৰ মূৰ। ইয়াক এক সুস্বাদু খাদ্য বুলি গণ্য কৰা হয়।

## তথ্য সূত্ৰ

শ্ৰেণী:খাদ্য
শ্ৰেণী:আমিষ খাদ্য
টি পি ৰাজলক্ষ্মী

** তিৰুভায়ৰু পঞ্চপাকেছা ৰাজলক্ষ্মী** (; ১১ নৱেম্বৰ ১৯১১ – ১৯৬৪)  এগৰাকী ভাৰতীয় অভিনেত্ৰী, দক্ষিণ ভাৰতৰ প্ৰথম মহিলা পৰিচালক, চলচ্চিত্ৰ নিৰ্মাতা, গায়িকা, প্ৰযোজক আৰু সমাজ সংস্কাৰক, যাক মৰমত "চিনেমা ৰাণী টি.পি.আৰ" নামেৰে সম্বোধন কৰা হয়। তেওঁ প্ৰথম তামিল আৰু তেলেগু চলচ্চিত্ৰৰ নায়িকা, প্ৰথম দক্ষিণ ভাৰতীয় মহিলা পৰিচালক, চিত্ৰনাট্য লেখিকা, গায়িকা, সংগীত পৰিচালক আৰু প্ৰযোজক। তেওঁ দ্ৰাবিড় আন্দোলনৰ সমৰ্থক আছিল আৰু দ্ৰাবিড় নেতাসকলৰ লগত ওতঃপ্ৰোত সম্পৰ্ক আছিল।

তেওঁৰ কৃতি মিছ কমলা আছিল এখন বৈপ্লৱিক ছবি, যিয়ে সমাজলৈ নাৰী সমতাৰ এক শক্তিশালী বাৰ্তা প্ৰেৰণ কৰিছিল। এগৰাকী মহিলা চলচ্চিত্ৰ পৰিচালকৰ পৰিচালনাত এইখনেই আছিল প্ৰথমখন তামিল পূৰ্ণদৈৰ্ঘ্য ছবি। এই ছবিখনে ৰাজলক্ষ্মীক দক্ষিণ ভাৰতৰ প্ৰথমগৰাকী আৰু সমগ্ৰ ভাৰতৰ দ্বিতীয় গৰাকী মহিলা পৰিচালক স্থান দিছিল। ছবিখনৰ প্ৰযোজনা আৰু পৰিচালনাৰ উপৰিও ছবিখনৰ ৰচনা, সংগীত আৰু সম্পাদনা তেওঁৰে আছিল।

ৰাজলক্ষ্মী দক্ষিণ ভাৰতীয় চলচ্চিত্ৰ প্ৰথম নায়িকা আছিল, যাক লৈ তেওঁৰ প্ৰশংসকসকলে ৰচিগৰ মনৰাম নামেৰ অনুৰাগী সংঘ গঠন কৰিছিল।

১৯৬৪ চনত ৰাজালক্ষ্মীক কলাইমামণি বঁটা প্ৰদান কৰা হয়।
## তথ্য সংগ্ৰহ

## বাহ্যিক সংযোগ
* 
* 
* 
* 
* 
* 
* – a song from the film *Paranjothi* (1945)
শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:তেলুগু চলচ্চিত্ৰৰ অভিনেত্ৰী
শ্ৰেণী:চলচ্চিত্ৰ পৰিচালক
মমতা সোধা

**মমতা সোধা** () এগৰাকী ভাৰতীয় ক্ৰীড়াবিদ, ২০১০ চনত মাউণ্ট এভাৰেষ্ট স্কেল কৰাৰ সফল প্ৰচেষ্টাৰ বাবে পৰিচিত। পৰ্বতাৰোহণ ক্ৰীড়াৰ ক্ষেত্ৰত কৰা সেৱাৰ বাবে ২০১৪ চনত ভাৰত চৰকাৰে তেওঁক চতুৰ্থ সৰ্বোচ্চ অসামৰিক বঁটা পদ্মশ্ৰী প্ৰদান কৰি সন্মানিত কৰে।

## জীৱনী
১৯৭৯ চনৰ ১ নৱেম্বৰত ভাৰতৰ হাৰিয়ানা ৰাজ্যৰ কাইথালত আৰ্থিক সম্পদৰ অভাৱৰ পৰিয়ালত তিনিজনী ছোৱালী আৰু দুজন ল'ৰাৰ ভিতৰত জ্যেষ্ঠ হিচাপে মমতা সোধাৰ জন্ম হয়। 
২০০৪ চনত হাৰিয়ানাৰ খাদ্য আৰু যোগান বিভাগৰ পৰিদৰ্শক হিচাপে কাম কৰা পিতৃ লক্ষ্মণ দাস সোধাক হেৰুৱাইছিল,
আৰু মাতৃ মেৱা দেৱীয়ে ভাতৃদ্বয়ৰ সহায়ত পৰিয়ালটো পোহপাল দিবলগীয়া হৈছিল।

## ক্ৰীড়াৰ কৃতিত্ব
মমতাৰ আৰম্ভণিতে শিল বগাই যোৱাৰ প্ৰতি আকৰ্ষণ আছিল, যিটো বৈশিষ্ট্য তেওঁৰ পিতৃয়ে উৎসাহিত কৰিছিল। 
অতি সোনকালেই তেওঁ এদিন মাউণ্ট এভাৰেষ্ট বগাবলৈ সিদ্ধান্ত লয় যাৰ বাবে তেওঁ উত্তৰাখণ্ড ৰাজ্যৰ নেহৰু ইনষ্টিটিউট অৱ মাউণ্টেইনিংত যোগদান কৰে।
প্ৰকল্পটো আৰম্ভ কৰাৰ আগতে তাই আন কেইটামান শৃংগ স্কেল কৰিছিল। ২০০৮ চনৰ জুলাই মাহত ফাৱাৰৰাং শৃংগ আৰোহণ কৰা আই এম এফৰ সোণালী জয়ন্তী অভিযান দলৰ সদস্য আছিল।
দুমাহৰ পিছত অক্টোবৰ মাহত তেওঁ আন এটা দলৰ সৈতে মুন শৃংগ বগাইছিল, মেকলিয়ড গঞ্জত অভিযান চলাই থাকোঁতে।
২০০৯ চনৰ আগষ্ট মাহত তেওঁ সৰ্বমহিলা দলৰ সৈতে শ্ৰীকান্ত শৃংগৰ শিখৰত উপনীত হয়।

বিভিন্ন উচ্চতাৰ অন্যান্য শৃংগ যেনে মৰ্নি শৃংগ, খুইটেন শৃংগ, ইণ্ডাৰহাৰা পাছ আৰু দ্বীপ শৃংগ আদিও বিভিন্ন সময়ত তেওঁ স্কেল কৰিছে। ইয়াৰ পিছত দ্বীপ (ইমজা-চে) শৃংগত প্ৰয়াস কৰে যিটো তেওঁ ২০১০ চনৰ এপ্ৰিল মাহত মাউণ্ট এভাৰেষ্ট অভিযানৰ ঠিক আগতে সফলতাৰে সম্পন্ন কৰে। 

এভাৰেষ্ট জয়ৰ পিছত ২০১২ চনত মমতাই ইউৰোপৰ সৰ্বোচ্চ শৃংগ মাউণ্ট এলব্ৰাছত উপনীত হয়।

পৰ্বতাৰোহী হোৱাৰ উপৰিও মমতা সোধাই হেণ্ডবলতো পাৰদৰ্শিতা দেখুৱাইছিল। ১৯৯৮ চনৰ নৱেম্বৰ মাহত আগ্ৰাত অনুষ্ঠিত হোৱা ২১ সংখ্যক জুনিয়ৰ গাৰ্লছ নেচনেল হেণ্ডবল চেম্পিয়নশ্বিপত ৰানাৰ্ছ আপৰ স্থান দখল কৰা হাৰিয়ানা ৰাজ্যিক ছোৱালী দলৰ সদস্য আছিল। কুৰুক্ষেত্ৰ বিশ্ববিদ্যালয়ৰ দলৰ সদস্য হিচাপে তেওঁ ১৯৯৮ চনৰ ডিচেম্বৰ মাহত অনুষ্ঠিত হোৱা সৰ্বভাৰতীয় আন্তঃবিশ্ববিদ্যালয় হেণ্ডবল প্ৰতিযোগিতাত বিজয়ী হৈছিল। ২০০৩ চনত হাৰিয়ানা চৰকাৰৰ ক্ৰীড়া আৰু যুৱ কল্যাণ বিভাগে হেণ্ডবলত বি ১ গ্ৰেড ক্ৰীড়াবিদ হিচাপে নিৰ্বাচিত কৰে। 

মমতা সোধা নেচনেল এডভেঞ্চাৰ ক্লাবৰ সদস্যও।

## বঁটা আৰু স্বীকৃতি
* পদ্মশ্ৰী – ভাৰত চৰকাৰ – ২০১৪
* টেনজিং নৰ্গে ৰাষ্ট্ৰীয় দুঃসাহসিক বঁটা – ভাৰত চৰকাৰ – ২০১০
* নগদ ধনৰ বঁটা ₹ ২১ লাখ – হাৰিয়ানা চৰকাৰ – ২০১০
* আইডলেণ্ড (ইমজা-চে) শৃংগত সফল আৰোহণৰ প্ৰমাণপত্ৰ – নেপাল পৰ্বতাৰোহণ সংস্থা – ২০১০

## তথ্য সংগ্ৰহ

শ্ৰেণী:পৰ্বতাৰোহী
শ্ৰেণী:ক্ৰীড়াবিদ
শ্ৰেণী:ভাৰতৰ ৰাষ্ট্ৰীয় বঁটা আৰু সন্মান
শ্ৰেণী:পদ্মশ্ৰী বঁটা বিজয়ী
মনিকা শৰ্মা

**মনিকা শৰ্মা** (ইংৰাজী : Monica Sharma; জন্ম: ১৫ ছেপ্টেম্বৰ ১৯৯৭) এগৰাকী ভাৰতীয় মডেল, টেলিভিছন আৰু চলচ্চিত্ৰ অভিনেত্ৰী। তেওঁ কালাৰ্ছ টিভি শ্ব' *শ্ৰীমদ ভাগৱত মহাপুৰণত* গংগা দেৱীৰ চৰিত্ৰত অভিনয় কৰিছিল।

## কেৰিয়াৰ

২০১৫ চনত শৰ্মাই &TV ৰ *Dilli Wali Thakur Gurls ৰ* সৈতে টেলিভিছন কেৰিয়াৰ আৰম্ভ কৰে। তেওঁৰ পৰৱৰ্তী অনুষ্ঠান আছিল কালাৰছ টিভিৰ *নাগিন ২* য'ত তেওঁ সহযোগী চৰিত্ৰত অভিনয় কৰিছিল। ২০১৮ চনত কালাৰছ টিভিৰ *ছাছুৰাল ছিমাৰ কা* ধাৰাবাহিকত অভিনয় কৰাৰ উপৰিও চেনেলটোৰ ভয়ানক অতিপ্ৰাকৃতিক থ্ৰিলাৰ *কৌন হ্যায়*ত অভিনয় কৰিছিল। ইয়াৰ পিছত শৰ্মাই ষ্টাৰ প্লাছৰ *কসৌতি জিন্দগী কে* আৰু এণ্ড টিভিৰ *বিক্ৰম বেতাল কি ৰহস্য গাথা*ত কেমিও চৰিত্ৰত অভিনয় কৰে। ২০১৯ চনৰ এপ্ৰিল মাহত তেওঁক ষ্টাৰ ভাৰতৰ *প্যায়াৰ কে পাপড়*ৰ *বাবে* প্ৰৱেশৰ প্ৰস্তাৱ দিয়া হৈছিল। 

২০১৯ চনত দংগল টিভিৰ *এক ইচ্ছাধাৰী কি দস্তান* ছবিত শিৱিকাৰ মুখ্য চৰিত্ৰত অভিনয় কৰিছিল। 

## টেলিভিছন
 

## চলচ্চিত্ৰ

## তথ্যসূত্ৰ

শ্ৰেণী:অভিনেত্ৰী
শ্ৰেণী:ভাৰতীয় অভিনেত্ৰী
শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
কৰুণা নন্দী

**কৰুণা নন্দী** ()  এগৰাকী ভাৰতীয় অধিবক্তা আৰু ভাৰতৰ উচ্চতম ন্যায়ালয়ৰ জ্যেষ্ঠ অধিবক্তা, ২০২৪ চনত জ্যেষ্ঠ অধিবক্তা হিচাপে নিযুক্তি দিয়া হয়। তেওঁ ভাৰত আৰু নিউয়ৰ্ক উভয়তে প্ৰেকটিছ কৰাৰ যোগ্যতা অৰ্জন কৰে। তেওঁৰ উল্লেখযোগ্য গোচৰসমূহৰ ভিতৰত আছে টেলিকম কোম্পানীসমূহৰ বিৰুদ্ধে পেটিএমৰ হৈ ব্লকচেইন নিয়ম বলবৎ কৰা,  স্পাইচজেটৰ বিৰুদ্ধে এজন অক্ষমতা অধিকাৰ কৰ্মীৰ বাবে ক্ষতিপূৰণ নিশ্চিত কৰা, আৰু প্লেটফৰ্মৰ দায়বদ্ধতা আৰু অনলাইন বক্তৃতা নিষেধাজ্ঞাৰ সৈতে জড়িত সমস্যাসমূহ সমাধান কৰা। ভূপাল গেছ দুৰ্যোগত আক্ৰান্ত লোকক বিশুদ্ধ পানী যোগান ধৰাৰ প্ৰচেষ্টাতো তেওঁ কাম কৰিছে। তেওঁৰ অনুশীলনৰ ক্ষেত্ৰসমূহৰ ভিতৰত আছে সাংবিধানিক আইন, বাণিজ্যিক গোচৰ, বৌদ্ধিক সম্পত্তি, প্ৰযুক্তি আইন, আৰু আন্তঃৰাষ্ট্ৰীয় আইন। উচ্চতম ন্যায়ালয়ৰ মধ্যস্থতা কেন্দ্ৰত মধ্যস্থতাকাৰী হিচাপেও কাম কৰে।

১৯৭৬ চনৰ ২৮ এপ্ৰিলত ভাৰতত ডাঃ সমীৰণ নন্দী আৰু সুস্মিতা নন্দীৰ ঘৰত কৰুণা নন্দীয়ে জন্মগ্ৰহণ কৰিছিল। তেওঁৰ পিতৃ এজন গেষ্ট্ৰাইটিছ চাৰ্জন, চিকিৎসা শিক্ষাবিদ, লেখক আৰু এইমছৰ সভাপতি৷ তেওঁ ১৯৮৫ চনত পদ্মশ্ৰী বঁটা লাভ কৰিছিল৷ 

নন্দীয়ে দিল্লী বিশ্ববিদ্যালয়ৰ ছেইণ্ট ষ্টিফেনছ কলেজৰ পৰা অৰ্থনীতিত বি এ (অনাৰ্ছ) ডিগ্ৰী লাভ কৰিছে। তেওঁ কেম্ব্ৰিজ বিশ্ববিদ্যালয়ত আইন অধ্যয়ন কৰিছিল আৰু কেম্ব্ৰিজ বিশ্ববিদ্যালয় আইন সমাজ জাৰ্নেলৰ মুখ্য সম্পাদক হিচাপে কাৰ্যনিৰ্বাহ কৰিছিল। পিছলৈ তেওঁ এল.এল.এম. নিউয়ৰ্কৰ কলম্বিয়া ল স্কুলৰ পৰা মানৱ অধিকাৰ ফেল'শ্বিপ লাভ কৰে।

কৰুণা নন্দীয়ে ভাৰত আৰু নিউয়ৰ্কত অনুশীলন কৰিবলৈ যোগ্যতা অৰ্জন কৰিছে। ক্লিফৰ্ড চান্সৰ দীৰ্ঘম্যাদী পদ এৰিবলৈ তেওঁ বাছি লৈছিল আৰু ইয়াৰ পৰিৱৰ্তে ভাৰতত সহযোগী পৰ্যায়ত হ্ৰস্বম্যাদী কৰ্মসংস্থাপন কৰিছিল। এই সিদ্ধান্তই তেওঁক বিনিয়োগ সন্ধিৰ অভিজ্ঞতা লাভ কৰিবলৈ অনুমতি দিছিল
## তথ্যসূত্ৰ

শ্ৰেণী:সমাজকৰ্মী
শ্ৰেণী:ভাৰতৰ মহিলা সমাজকৰ্মী